
Pred petimi leti sem v časopisu Toronto Star, izdanem 3.julija 1990, prebiral članek z 
naslovom »Islam ni edini v patriarhalnih nazorih«, ki ga je napisala Gwynne Dyer. Članek 
je opisoval burno reakcijo udeležencev montrealske konference o ženskah in njihovem 
vplivu, in sicer na komentarje znane egiptovske feministke Dr. Nawal Saadawi. Njene 
»politično nepravilne« izjave so bile med drugimi: »največji elementi omejitev žensk se 
pojavijo najprej v židovstvu v Stari zavezi, nato v krščanstvu in kasneje še v Ku'ranu« ; »vse 
vere so patriarhalne, saj izhajajo iz patriarhalnih družb« ; in »zakrivanje žensk ni izrecno 
islamska praksa, temveč stara kulturna dediščina z različicami v sestrskih religijah.« 
Udeleženci niso mogli sprejeti dejstva, da nekdo njihove vere enači z islamom. Dr.Saadawi 
je bila zatorej deležna prave poplave kritik. »Njeni komentarji so nesprejemljivi. Njeni 
odgovori razkrivajo pomanjkanje razumevanja religij drugih ljudi,« je izjavil Bernice Dubois 
iz Svetovnega gibanja za matere. »Moram nasprotovati« je dejala Alice Shalvi, predstavnica 
Izraelske ženske zveze, »Židovstvo ne pozna pojma zakrivanja.« Članek je navajal, da so ti 
besni protesti rezultat prizadevanja zahodnega sveta, da bi islam označil kot krivca za nekaj, 
kar je prav tako del kulturne dediščine Zahoda. »Krščanske in židovske feministke ne bomo 
mirno prenašale, da nas mečejo v isti koš s temi zlobnimi muslimani,« je še zapisala 
Gwynne Dyer. 


Nad negativnim pogledom udeležencev konference do islama nisem bil presenečen, še 
posebej ne zaradi dejstva, ker je bila tema položaj žensk v islamu. Na zahodu velja 
prepričanje, da je islam simbol podrejenosti žensk. Da bi razumeli, kako močno je to 
prepričanje, je dovolj da omenimo le to, da je minister za šolstvo v Franciji, v deželi 
Voltaira, pred kratkim ukazal naj vse muslimanke, ki nosijo naglavne rute, izključijo iz šol! 
Mladim muslimankam torej zaradi rute ni dovoljeno izobraževanje, medtem ko je 
katoličankam s križem okoli vratu ali židom s čepico na glavi to dovoljeno. Nepozaben je 
prizor, ko je francoski policist preprečil vstop v šolo mladi muslimanki, ki je nosila naglavno 
ruto. Prebudi spomin na še en sramoten prizor, ko je guverner Alabame George Wallace 
l.1962 stal pred šolskimi vrati in skušal preprečiti črnskim dijakom študij na šolah v 
Alabami. Razlika med tema dvema prizoroma je le v tem, da so imeli črnski študentje 
ogromno podporo, v Ameriki in po celem svetu. Predsednik Kennedy je poslal vojsko, ki je 
dosegla, da so črnski študentje lahko vstopili v šolo. Na drugi strani pa muslimanska 
dekleta v Franciji niso prejela nobene pomoči in podpore od nikogar. Njihova osnovna 
pravica je prejela zelo malo odobravanja znotraj Francije in prav tako tudi izven meja 
Francije. Razlog: širjenje napačnega mnenja in razumevanja ter strah pred vsem, kar je 
povezano z besedo islam. Kar me je najbolj razburilo v zvezi s kongresom v Montrealu je 
bilo naslednje: Ali so bile izjave dr. Saadawijeve in drugih resnične? Z drugimi besedami, ali 
imajo židovstvo, krščanstvo in islam zares enak pogled oziroma pristop do ženske? Ali se 
razlikujejo? Ali resnično židovstvo in krščanstvo nudita ženski boljši položaj v družbi kot 
islam? Kaj je resnica? Ni lahko najti odgovore na ta zapletena vprašanja. Prva težava je v 
tem, da mora biti ocenjevalec popolnoma pravičen in objektiven ali pa vsaj stremi k temu. 
Islam nas to uči. Ku'ran poziva muslimane, naj vedno govorijo resnico, tudi če ta komu ni 
všeč: »Kadarkoli govoriš, govori pravično, tudi če je vpleten bližnji sorodnik« (Ku'ran 
6:152). »O verniki! Bodite vedno pravični in zavoljo Gospoda pravično pričajte, čeprav bi 

pričali v svojo škodo ali v škodo svojih staršev ali v škodo svojih bližnjih — pa naj so bogati 
ali revni« (Ku'ran 4:135). 


Druga težava pri iskanju odgovorov pa je neizmerna širina tematike. Ravno zato sem v 
zadnjih letih preživel številne ure ob prebiranju Biblije, Enciklopedije ver in Encyclopaedia 
Judaica (Židovske enciklopedije), da bi našel odgovore. Prebral sem tudi številne knjige o 
položaju žensk, ki so jih napisali razni učenjaki, raziskovalci in kritiki. Kar je napisano v 
naslednjih poglavjih je rezultat odkritij moje skromne raziskave. Ne trdim, da sem bil 
popolnoma objektiven. To presega moje omejene sposobnosti. Lahko pa rečem, da sem se 
skušal med procesom raziskovanja približati ku'ranskemu idealu »govoriti pravično«. 


Tu na tem mestu bi rad poudaril, da namen te raziskave ni obsojati ali očrniti ne židovstva 
in ne krščanstva. Muslimani namreč verjamemo v Božji izvor obeh religij. Nihče ne more 
biti musliman ne da bi verjel v Mojzesa ali Jezusa kot pomembna Božja poslanca. Moj cilj je 
islam »oprati krivde« in dokazati, da je islam zadnje resnično sporočilo od Boga vsemu 
človeštvu. Želim tudi poudariti, da sem se ukvarjal le z vprašanjem te doktrine, torej 
položajem žensk v vseh treh religijah, kakršen bi moral biti in ne kakršen je v praksi. Zato ta 
knjiga zajema predvsem citate iz Ku'rana, izreke poslanca Mohameda, Božji mir in 
blagoslov z njim, citate iz Talmuda ter nauke najbolj vplivnih krščanskih duhovnikov, ki so 
ključno pripomogli k oblikovanju krščanstva. Razlog zanimanja za izvorne zapise in izreke 
se skriva predvsem v dejstvu, da za razumevanje določene vere, ne moremo le opazovati 
življenja in navad pripadnikov te vere. To je napačno, saj veliko ljudi meša kulturo z vero, 
drugi sploh ne vedo, kaj je zapisano v njihovih verskih knjigah, spet tretjim pa je 
popolnoma vseeno. 


EVINA KRIVDA 


Vse tri religije so si enotne glede enega dejstva; da je oboje, ženske in moške ustvaril Bog, 
stvarnik celotnega vesolja. Vendar pa se nesoglasja med verami začnejo že kmalu po 
stvarjenju prvega moškega, Adama, in prve ženske, Eve. Židovsko-krščansko pojmovanje 
stvarjenja Adama in Eve je natančno opisano v Genezi 2:4-3:24. Bog jima je zabičal, naj ne 
jesta sadežev prepovedanega drevesa. Evo je zapeljala kača in jedla je od tega drevesa, nato 
pa je Eva zapeljala še Adama, da je jedel z njo. Ko je Bog okaral Adama, je le-ta vso krivdo 
prenesel na Evo, češ: »ženska, ki si mi jo dodelil — ona mi je dala jesti sadeže tega drevesa, 
in jedel sem od njega.« Nato je Bog rekel Evi: »V velikem trpljenju boš nosila in rojevala 
otroke. Želela boš moža in on bo tvoj gospodar.« Adamu pa je rekel: »Ker si poslušal svojo 
ženo in jedel sad prepovedanega drevesa.... prekleta je zemlja zaradi tebe; z garanjem in 
trdim delom si boš prideloval živež vse svoje dni...« 


Islamsko pojmovanje stvarjenja najdemo na večih mestih v Ku'ranu; na primer: »Adam, 
prebivaj v raju s svojo ženo in uživaj po svoji želji, toda ne približaj se temu drevesu, sicer 
boš storil veliko škodo in prekršek. Hudič pa ju je zavedel, da ne smeta jesti od tega drevesa, 
ker bosta sicer postala angela ali bitja, ki živijo večno. In prisegel je obema, da je njun 
iskreni svetovalec. S prevaro ju je torej pripeljal do njunega propada: ko sta hotela jesti od 
drevesa, se jima je razkrila njuna sramota in začela sta šivati oblačilo iz listja, da bi prekrila 
svoje telo. In njun Gospod ju je poklical: "Vama nisem prepovedal tega drevesa in ali vama 
nisem rekel, da je satan vajin zaprisežen sovražnik?' Odgovorila sta: 'Gospod, prevarala sva 
svoji lastni duši; in če nama Ti ne odpustiš in se naju usmiliš, bova pogubljena« (Ku'ran 
7:19-23). 


Natančen vpogled v obe različici zgodbe o stvarjenju nam razkriva nekaj bistvenih razlik. 
Ku'ran, nasprotno od Biblije, krivdo enakomerno nalaga obema, Adamu in Evi. Nikjer v 
Ku'ranu ne najdemo niti najmanjšega namiga, da je Eva zapeljala Adama, da je jedel od 
drevesa ali celo, da je jedla pred njim. Eva po Ku'ranu ni zvodnica, zapeljevalka in 
prevarantka. Poleg tega, Eva ni kriva za bolečine poroda. Bog po Ku'ranu ne kaznuje 
nikogar zaradi grehov drugega. Oba, Adam in Eva, sta grešila in nato prosila Boga 
odpuščanja in On jima je odpustil. 


EVINA ZAPUŠČINA 


Biblijska podoba Eve kot zapeljivke se kaže v izjemno negativnem odnosu do žensk v 
židovsko-krščanski tradiciji. Vse ženske naj bi po svoji »materi« Evi podedovale oboje, 
njeno krivdo in njeno pretkanost. Posledično so torej vse ženske nevredne zaupanja ter so 
moralno manjvredne in hudobne. Menstruacijo, nosečnost in porod so smatrali kot 
primerne kazni za večno prekleti ženski spol. Da bi lahko ocenili, kako negativen je bil vpliv 
biblične Eve na vse pripadnice ženskega spola, moramo prebrati in poznati zapise 
najpomembnejših židov in krščanov vse do danes. Naj začnemo s Staro zavezo; poglejmo 
izvlečke iz tako imenovane Literature Modrosti: »Bolj grenka kot smrt je ženska, ki je kot 
zanka, katere srce je past in njene roke so verige. Mož, ki želi ustrezati Bogu, ji bo ušel, 
grešnika pa bo podjarmila....Med iskanjem sem našel enega poštenega moškega med 
tisočimi, toda niti ene poštene ženske med vsemi« (Eklezij 7:26-28). 


V nekem drugem delu hebrejske literature, ki ga zasledimo tudi v katoliški Bibliji, 
preberemo: »Nobena zloba se ne more primerjati z zlobo ženske.... Greh se je začel z žensko 
in zaradi nje moramo vsi umreti« (Eklezij 25:19,24). Židovski rabiji ženski pripisujejo devet 
prekletstev zaradi njenega greha: »Ženski je dal devet prekletstev in smrt: breme krvi med 
menstruacijo, krvi med izgubo nedolžnosti, breme nosečnosti, breme poroda, breme vzgoje 
otrok; njena glava je pokrita kot pri žalovanju; prebadanje ušes, kot večni sužnji ali sužnji, 
ki služijo svojemu gospodarju; ženska ne more pričati in po vsem tem na koncu še — smrt.« 


Še dandanes ortodoksni židje molijo: »Blagoslovljen bodi Bog, kralj stvarstva, da nisem 
ženska.« Na drugi strani pa se židinje vsako jutro zahvalijo Bogu, da jih je »ustvaril po svoji 
volji.« Tu je še ena molitev, ki jo najdemo v številnih židovskih molitvenikih: »Blagoslovljen 
bodi Bog, da me nisi ustvaril za nežida. Blagoslovljen bodi Bog, da nisem ženska. 
Blagoslovljen bodi Bog, da me nisi ustvaril nevednega.« 


Biblična Eva pa ima veliko večjo vlogo v krščanstvu kot v židovstvu. Njen greh je bil 
ključen za celotno krščansko vero, saj je po njihovem prepričanju Bog poslal Jezusa na 
zemljo ravno zaradi Evine neposlušnosti Bogu. Grešila je in potem zavedla še Adama. 
Zaradi tega je Bog oba izgnal iz Raja na zemljo, ki je bila zaradi njiju prekleta. Svoj greh, ki 
jima ga Bog ni odpustil, sta prenesla na vse svoje potomce, torej smo vsi ljudje rojeni z 
grehom. Da bi nas očistil greha, je Bog na križu žrtvoval Jezusa, ki ga smatrajo kot Božjega 
sina. Torej je Eva kriva za svojo napako, za moževo napako, za izvirni greh vsega človeštva 
in še za smrt Božjega sina. Z drugimi besedami, ena ženska, ki je bila neposlušna, je 
povzročila padec človeštva. Kaj pa njene hčere? Prav tako kot ona so grešnice in tako jih je 
treba tudi obravnavati. 


Poslušajte še ostro izjavo svetega Pavla v Novi zavezi: »Ženska naj se nauči tišine in 
popolne poslušnosti. Ženski ne dovolim učiti ali da bi prevladala nad moškim; mora biti 
tiho. Adam je bil namreč ustvarjen prvi, šele nato Eva. Ni bil zaveden Adam, temveč Eva in 
postala je grešnica« (Timotej 2:11-14). Sveti Tertulijan je bil še bolj direkten v govoru 

ljubljenim sestram'. Rekel je: »Ali ne veste, da je vsaka izmed vas Eva? Božja kazen 
ženskemu spolu živi še danes: zato je nujno, da je živa tudi krivda. Vi ste hudičeva pot, ki ste 
jedle od prepovedanega drevesa: vi ste prve, ki niste ubogale Božjega zakona; vi ste ona, ki 
je prepričala njega, ko mu hudič ni mogel do živega. Tako zlahka ste uničile moškega, ki je 
Božja podoba. Zaradi vaše neposlušnosti je moral umreti celo Božji sin.« 


Sveti Avguštin je bil zvest svojim predhodnikom in je zapisal v pismu prijatelju: »Kakšna 
je razlika ali je žena ali mati, še vedno je Eva zvodnica, ki se je moramo bati v vsaki ženski.... 
Ne vidim kakšno korist naj bi ženska predstavljala moškemu, če ne štejemo funkcije 
rojevanja otrok.« Stoletja kasneje Tomaž Akvinski še vedno opisuje ženske kot pomanjkljiva 
bitja: »Glede na naravo posameznika so ženske nepopolna bitja, bitja z napako, saj moško 
seme teži k oblikovanju popolnosti moškega spola; medtem ko ženska nastane zaradi 
defekta v razvoju ali pri pomanjkanju določenih snovi ali celo zaradi zunanjih vplivov.« 


In končno znani reformator Martin Luther, ki ni ženski pripisoval nobenih koristi razen 
rojevanja toliko otrok, kot je le mogoče, ne glede na posledice: »Če postanejo utrujene ali 
celo umrejo, to ni pomembno. Naj umrejo pri porodu, saj zato so na svetu.« Po zaslugi 
Geneze so ženske vedno znova zaničevane zaradi podobe Eve zavajalke. Če povzamemo, 
židovsko-krščansko pojmovanje ženske je bilo zastrupljeno s prepričanjem o grešni naravi 
Eve in njenih potomk. Če zdaj posvetimo pozornost temu, kar pravi Ku'ran o ženskah, bomo 
kmalu spoznali, da je islamsko pojmovanje ženske precej drugačno. 

Naj Ku'ran govori sam zase: »Muslimanom in muslimankam, vernikom in vernicam, 
poslušnim možem in poslušnim ženam, iskrenim možem in iskrenim ženam, potrpežljivim 
možen in potrpežljivim ženam, ponižnim možen in ponižnim ženam, možem, ki dajejo 
miloščino in ženam, ki dajejo miloščino, možem, ki se postijo in ženam, ki se postijo, 
možem, ki skrivajo svoj sram, in ženam, ki skrivajo svoj sram, možem, ki častijo Boga, in 
ženam, ki častijo Boga — vsem njim bo Gospod odpustil, čaka jih bogata nagrada« (Ku'ran 
33:35). 

»Verniki, moški in ženske, so med seboj prijatelji. Zahtevajo opravljanje dobrih del, 
odvračajo od zlih, molijo in delijo miloščino ter ubogajo svojega Gospoda in njegovega 
poslanca. Njim bo Bog namenil svojo Milost, zakaj mogočen je in moder!« (Ku'ran 9:71). 
»In Gospodar jim je odgovoril: Resnično, nikomur med vami, ne moškemu ne ženski, ne 
bom odrekel nagrade za njegov trud. Potomci drug drugega ste« (Ku'ran 3:195). 

»Kdor greši bo kaznovan, kdor pa dela dobro in je vernik — naj bo moški ali ženska — bo 
vstopil v raj (Ku'ran 40:40). »Človeku, ki dela dobro, naj bo moški ali ženska, če le veruje, 
bomo naklonili lepo življenje in resnično jih bomo nagradili z večjo nagrado, kot so si jo 
zaslužili« (Ku'ran 16:97). 


Očitno je, da Ku'ran ne pojmuje ženske nič drugače kot moškega. Oba sta Božji bitji, 
katerih vzvišeni cilj na zemlji je častiti svojega Gospoda, delati dobra dela, se izogibati 
hudobnim dejanjem in oba bosta na koncu deležna »ocene« za svoja dejanja. Ku'ran nikjer 
ne navaja, da je ženska hudičeva pot ali da je po naravi sleparka. Ku'ran tudi nikjer ne 
izjavlja, da je moški Božja podoba: vsi moški in vse ženske so Njegovo stvarjenje, to je vse. 
Po Ku'ranu vloga ženske na zemlji ni le rojevanje otrok. Od nje se pričakuje prav toliko 
dobrih del kot od moškega. Ku'ran ne pravi, da nikoli ni obstajala pravična ženska. 
Nasprotno, Ku'ran naroča vsem vernikom, tako ženskam kot moškim, naj sledijo primeru 
idealnih žensk, kot sta bili devica Marija in faraonova žena (op.prev.: žena faraona Ramzesa 
II, Asja, ki je našla in vzgojila Mojzesa): »In Gospod je določil, naj verniki vzamejo za 
primer faraonovo ženo: Rekla je: 'Oh moj Gospod, postavi mi grad v Raju, v Tvoji bližini, in 
reši me pred faraonom in njegovim početjem in reši me pred tistimi, ki delajo slabo.' Navaja 
tudi Marijo, Imranovo hči, ki je ohranila svoje devištvo, Mi pa smo vanjo vdihnili življenje. 
Verjela je v resničnost Gospodove besede in njegove Knjige in bila je goreča v veri« (Ku'ran 
66:11-13). 


SRAMOTNE HČERKE 


Dejstvo je, da razlika med biblijskim in ku'ranskim pojmovanjem ženskega spola nastane 
takoj po rojstvu otroka — deklice. Na primer, Biblija navaja, da je obdobje materine 
nečistosti dvakrat daljše, če se rodi deklica kot če se rodi deček (Lev. 12:2-5). Katoliška 
Biblija posebej poudarja: »Rojstvo hčere je izguba« (Eklezij 22:3). Da je razlika še večja, so 
dečki deležni posebne časti: »Moški, ki uči in vzgaja svojega sina, bo deležen nevoščljivosti 
svojega sovražnika« (Eklezij 30:3). Židovski rabiji so določili kot obveznost židovskim 
možem, naj ustvarjajo potomstvo in s tem širijo svojo raso. Istočasno pa niso skrivali večje 
naklonjenosti moškim potomcem: »Dobro je tistim, katerih otroci so moškega spola in 
slabo tistim, katerih otroci so ženskega spola.« »Ob rojstvu dečka se vsi veselijo,...ob rojstvu 
deklice se vsi žalostijo.« »Ko se rodi deček, prinese mir na svet...ko se rodi deklica, ne 
prinese nič. Hči se pojmuje kot boleče breme, potencialni vir sramote svojemu očetu: 
»Tvoja hči je svojeglava? Bodi nadvse pazljiv, da ne boš predmet posmeha svojih 
sovražnikov zaradi nje, kost za glodanje meščanov, predmet splošnega obrekovanja in javne 
sramote.« (Eklezij 42:11) 


»Svojeglavo hči drži in strogo nadzoruj, sicer bo izkoristila vsako tvojo popustljivost. 
Pozorno opazuj kam se obrača njeno brezsramno oko in ne čudi se, če te osramoti« (Eklezij 
26:10-11). Enaka miselnost je bila razlog, da so poganski Arabci pred islamom prakticirali 
infanticid (detomor). Ku'ran strogo obsoja takšno početje: »Ko kdo izmed njih izve, da se 
mu je rodila hči, se mu pomrači obraz in postane potrt. Pred ljudmi se skriva zaradi slabe 
novice in tuhta: ali naj tako ponižan sprejme otroka ali naj ga zakoplje v zemljo. Oh, kako 
napačno presojajo!« (Ku'ran 16:59) Treba je omeniti, da se ta grozovita dejanja v arabskem 
svetu ne bi končala, če ne bi bilo Ku'rana s svojimi neomajnimi obsodbami teh dejanj 
(16:59, 43:17, 81:8-9). Poleg tega Ku'ran ne dela ralik med dečki in deklicami. Nasprotno od 
Biblije, Ku'ran smatra rojstvo deklice kot Božji blagoslov, prav tako kot rojstvo sina. Ku'ran 
celo postavlja dar rojstva hčerke na prvo mesto: »Gospodu pripada oblast nad nebesi in 
zemljo. On ustvari kar želi. S hčerko obdari kogar želi in s sinom obdari kogar želi« (Ku'ran 
42:49). Da bi popolnoma izkoreninili sledove ženskega detomora v novo nastajajoči 
muslimanski družbi, je poslanec Mohamed, Božji mir in blagoslov z njim, tistim, ki so bili 
blagoslovljeni s hčerjo obljubil veliko nagrado, če jih bodo lepo vzgojili: »Tisti, ki vzgoji 
hčera namenja veliko pozornost, bodo le-te njegove zaščitnice pred peklenskim ognjem« 
(Bukhari in Muslim). Kdorkoli vzdržuje dve dekleti dokler ne odrasteta, bo takole ob meni 
na dan vstajenja — in združil je skupaj svoje prste« (Muslim). 


IZOBRAZBA ŽENSK 


Razlike v pojmovanju žensk po Bibliji in po Ku'ranu pa niso omejene le na ženske 
novorojenčke, raztezajo se daleč preko teh meja. Primerjajmo med seboj ženske, ki se želijo 
izobraziti o svoji veri. Srce židovstva je Tora, ki vsebuje zakone. Židinje ne morejo študirati 
Tora, torej zakonov. Nekateri židovski rabiji so izrecno izjavili: »Naj bodo besede Tora raje 
uničene z ognjem kot posredovane ženski,« in »Kdorkoli svojo hči uči zakone Tora, je ravno 
tako, kot bi jo učil nespodobnosti.« Odnos svetega Pavla v Novi zavezi ni nič boljši: »Kot v 
vseh cerkvenih skupnostih, naj ženske v cerkvah ostanejo tiho. Ni jim dovoljeno govoriti, 
ampak po zakonu se morajo podrejati. Če hočejo zvedeti karkoli, naj vprašajo svojega moža; 
ker je sramotno, da bi ženska v cerkvi govorila (Korinčani 14:34-35). Kako naj se ženska uči, 
če ne sme govoriti? Kako naj se intelektualno razvija, če je primorana ostati v stanju 
popolne podrejenosti? Kako naj razširja svoja obzorja, če je njen edini vir informacij njen 


mož? Zdaj se moramo vprašati, če je situacija po Ku'ranu kaj drugačna? Kratka zgodba iz 
Ku'rana jedrnato opiše celotno situacijo; Khawlah je bila muslimanka, ki ji je mož Aws v jezi 
zabrusil: »Ti mi pomeniš ravno toliko kot zadnja plat moje mame.« Ta izjava je za poganske 
Arabce pomenila ločitev, ki je moža osvobodila vsake odgovornosti, toda ni osvobodila tudi 
žene, da bi lahko zapustila dom ali se celo poročila z drugim moškim. Ko je Kawlah slišala 
besede svojega moža, se je znašla v nesrečni situaciji. Šla se je pritožit naravnost k Poslancu 
islama, Božji mir in blagoslov z njim. Ta ji je svetoval, naj bo potrpežljiva, ker očitno ni 
druge rešitve. Kawlah se je pričkala s Poslancem, Božji mir in blagoslov z njim, da bi rešila 
prekinjen zakon. Takoj je prišlo sporočilo od Boga (Ku'ran); njena prošnja je bila uslišana. 
Božja razsodba je ovrgla krivični običaj. Eno celo poglavje Ku'rana je dobilo ime po tem 
dogodku (poglavje 58 — »Almujadillah« ali »Ženska, ki se pritožuje«): »Gospod je slišal 
besede ženske, ki je s teboj (poslanec) razpravljala v zvezi s svojim možem in se pritoževala 
Gospodu. Gospod sliši, kaj se pogovarjate med seboj, zakaj On zares vse sliši in vse vidi!« 
(Ku'ran 58:1). Ženska v islamu se ima pravico boriti za svoje pravice celo s samim 
Poslancem, Božji mir in blagoslov z njim. Nihče ji ne more ukazati, naj bo tiho. Ženska ni 
prisiljena moža smatrati za edinega pristojnega glede zakonov in vere. 


NEČISTE UMAZANE ŽENSKE 


Židje imajo izredno stroge zakone v zvezi z žensko v obdobju menstruacije. V Stari zavezi 
je ženska v tem obdobju veljala za zelo nečisto. Še več, s tem je lahko »okužila« tudi druge. 
Kogarkoli ali česarkoli se je dotaknila, je za en dan postalo nečisto: »Ko ima ženska svoje 
obdobje krvavenja, bo njena nečistost trajala sedem dni in vsakdo, ki se je dotakne, bo 
»okužen« do večera. Na čemerkoli leži ali sedi je prav tako umazano. Kdorkoli se dotakne 
njene postelje, mora oprati svoja oplačila in se okopati z vodo in nečist bo do večera. 
Kdorkoli se dotakne tistega, kjer je sedela, mora oprati svoja oblačila, se okopati z vodo in 
nečist bo do večera. Naj bo postelja ali karkoli, kjer je sedela, ko se tega kdo dotakne, je 
nečist do večera« (Lev. 15:19-23). 


Glede na njeno »kužnost«, so žensko v času menstruacije kar izločili iz družbe, da bi se 
izognili vsakemu stiku z njo. Za celotno menstrualno obdobje so jo poslali v »nečisto hišo«. 
Talmud pa navaja, da je ženska med menstruacijo »pogubna« tudi brez fizičnih stikov: 
»Naši rabiji so dejali: če se ženska, ki je na začetku menstrualnega obdobja, sprehodi med 
dvema moškima, bo enega izmed njiju pokončala, če pa se sprehodi med dvema moškima 
proti koncu menstrualnega obdobja, pa povzroči konflikt med njima« (bPes. 111a). 


Poleg tega je imel mož te ženske prepoved vstopiti v sinagogo tudi če se je onesnažil le z 
zemljo izpod njenih nog. Svečenik, čigar žena, hčerka ali mati je imela menstruacijo, ni 
mogel brati blagoslova v sinagogi. Torej ni presenetljivo dejstvo, da še vedno številne židinje 
na menstruacijo gledajo kot na »prekletstvo«. Islam ne smatra ženske kot »kužno nečiste«, 
kadar pride njeno obdobje. Ni niti »nedotakljiva« niti »prekleta«. Živi normalno življenje z 
edino prepovedjo: poročen par ne sme imeti spolnih odnosov v času menstruacije. Vsak 
drug fizični stik je dovoljen. Ženska z menstruacijo tudi ne moli in se ne posti. 


PRIČANJE ? 


Še eno področje, glede katerega se Biblija in Ku'ran ne strinjata je vprašanje ženske kot 
priče. Renica je, da Ku'ran naroča vernikom, naj pri finančnih transakcijah dobijo dve 
moški priči ali enega moškega in dve ženski (Ku'ran 2:282). Res pa je tudi, da v drugih 
situacijah Ku'ran sprejema pričanje ženske enakovredno pričanju moškega. Dejstvo je tudi, 


da lahko žensko pričanje ovrže moško. Če mož ženo obtoži prevare, mora po Ku'ranu 
petkrat svečano zapriseči v dokaz ženine krivde. Toda, če žena to zanika in tudi ona petkrat 
zapriseže, potem je njena krivda ovržena, njun zakon pa v vsakem primeru razveljavljen 
(Ku'ran 24:6-11). Nasprotno pa ženska v zgodnji židovski družbi ni mogla pričati. Rabiji 
ženski niso pripisovali sposobnosti pričanja, to je bilo eno izmed devetih »prekletstev«, ki 
jih nosi ženska zaradi Evinega izvirnega greha (glej poglavje »Evina zapuščina«). Ženskam 
v današnjem Izraelu ni dovoljeno pričati na rabinskih sodiščih. Rabiji to opravičujejo s 
citiranjem Geneze 18:9-16, kjer je navedeno, da je Sara, Abrahamova žena, lagala. Ta 
incident rabiji izrabljajo kot izgovor, da ženske niso kvalificirane za pričanje. Naj tu 
omenimo, da je ta zgodba več kot enkrat omenjena v Ku'ranu, vendar brez kakršnihkoli 
namigov o Sarinih lažeh (Ku'ran 11:69-74, 51:24-30). Na krščanskem zahodu so bile ženske 
izključene iz kakršnegakoli pričanja ali dajanja izjav vse do konca devetnajstega stoletja. Če 
je moški žensko obtožil prevare, njena izjava sploh ni bila upoštevana (po Bibliji). Obtožena 
žena je bila podvržena sojenju, kjer je bila izpostavljena kompleksnim in ponižujočim 
ritualom, ki naj bi dokazalo njeno krivdo ali nedolžnost (Num. 5:11-31). Če so jo spoznali za 
krivo, je bila obsojena na smrt. Če pa je bila krivda ovržena, niso njenega moža obtožili 
ničesar. Poleg tega, če se je moški poročil z žensko in jo kasneje obtožil, da ni bila devica, 
njena izjava ni imela nobene teže. Njeni starši so morali starešinam tistega kraja prinesti 
dokaze o njeni nedolžnosti. Če to ni bilo možno, so jo do smrti kamenjali pred vrati očetove 
hiše. Če pa so nedolžnost dokazali, je bil mož dolžan plačati sto šekelov srebra in se ni 
mogel ločiti od svoje žene do konca življenja: »Če si mož vzame ženo, in mu kasneje ona ni 
več všeč ter jo zaradi tega začne obrekovati in grdo govoriti o njej, češ: 'Poročil sem se s to 
žensko, vendar ko sem se ji približal, nisem naše dokaza o njeni nedolžnosti." Dekletina 
starša morata nato starešinam kraja prinesti dokaz o njeni nedolžnosti. Oče potem izjavi: 
'dal sem svojo hči v zakon s tem moškim, toda ni mu všeč. Zdaj jo obrekuje in pravi, da ni 
bila devica. Toda tukaj je dokaz nedolžnosti moje hčere.' Starša predložita oblačilo pred 
starešine kot dokaz in le-ti morajo kaznovati moža s sto šekeli srebra, ki jih mora izročiti 
njenemu očetu, saj je Izraelovi devici onečastil ime. Še naprej bo njegova žena in ne more se 
ločiti od nje. Če pa je kakorkoli obtožba pravilna, potem jo pripeljejo pred vrata očetove hiše 
in moški jo kamenjajo do smrti. S svojim nizkotnim vedenjem še v očetovi hiši je storila 
sramoto Izraelu. Iz svoje sredine moramo izriniti zlo« (Deuteronomy 22:13-21). 


PREŠUŠTVO ? 


V vseh verah je prešuštvo greh. Biblija odreja smrtno kazen za oba, prešuštnika in 
prešuštnico (Lev. 20:10). Tudi islam kaznuje oba (Ku'ran 24:2). Vendar pa je ku'ranska 
definicija prešuštva popolnoma drugačna od biblijske. Po Ku'ranu je prešuštvo vsak odnos 
poročenega moškega ali poročene ženske z zunajzakonskim partnerjem. Biblija pa smatra 
za prešuštvo le, če to stori poročena ženska (Leviticus 20:10, Deuteronomy 22:22, Izreki 
6:20-7:27). »Če moškega najdejo v postelji s poročeno žensko, morata oba, tako moški kot 
ženska, umreti. Izrael moramo očistiti zla« (Deut. 22:22). »Če moški prešuštvuje z ženo 
nekoga drugega, morata oba umreti« (Lev. 20:10). 


Po biblijski definiciji torej ni zločin, če poročen moški spi z neporočeno žensko. Poročen 
moški, ki je imel razmerje z neporočenimi ženskami, ni prešuštnik in tudi neporočena 
ženska, ki se zaplete s poročenim moškim, ni prešuštnica. Dejanje prešuštva je storjeno le, 
kadar moški, poročen ali neporočen, spi s poročeno žensko. V tem primeru je tudi moški 
smatran kot prešuštnik, tudi če ni poročen, ravno tako pa tudi poročena ženska. Na kratko, 
prešuštvo je vsako izvenzakonsko spolno dejanje, kjer je vključena poročena ženska. 
Izvenzakonske spolne dejavnosti moških pa po Bibliji niso zločin. Zakaj takšne dvojne 
moralne norme? Po Židovski enciklopediji, se žena pojmuje kot »lastnina« moža, torej 

prešuštvo predstavlja kršenje moževe ekskluzivne pravice do nje; žena pa, kot moževo 
premoženje, nima te pravice do njega. 15 To pomeni, da če ima moški spolno razmerje s 
poročeno žensko, posega po premoženju drugega moškega in mora biti zato kaznovan. Še 
dandanes v Izraelu velja, da če ima poročen moški izvenzakonske otroke z drugo žensko, so 
le-ti zakoniti otroci. Vendar pa to ne velja, če ima poročena ženska razmerje z drugim 
moškim, poročenim ali neporočenim; njeni otroci niso smatrani le kot nezakonski, temveč 
kot pankrti in imajo prepoved poročiti se z židom (židinjo), razen s spreobrnjenci ali 
drugimi pankrti. Ta prepoved se prenaša iz roda v rod in sicer deset generacij, dokler se ne 
izbriše vsaka sled prešuštva. 


Ku'ran ne pripisuje nobene ženske v last moškemu. Ku'ran nazorno opisuje odnos med 
moškim in žensko: »Še en njegov dokaz je ta, da za vas, iz vaše vrste, ustvarja ženske, da se 
ob njih umirite, in da je v vaša srca vsadil dobroto in medsebojno naklonjenost. To je poduk 
za tiste, ki razmišljajo« (Ku'ran 30:21). Pojmovanje zakona po Ku'ranu je: ljubezen, sočutje 
in mir, in ne lastništvo ter dvojna merila. 


ZAPRISEGE ? 


Po Bibliji mora moški izpolniti vsako prisego, ki jo da Bogu. Ne sme prelomiti svoje 
besede. Po drugi strani pa ženske niso zavezane k izpolnjevanju zapriseg. To mora odobriti 
njen oče, če živi pri njem, oziroma njen mož, če je poročena. Če oče/mož ne odobrava 
hčerinih/ženinih priseg, potem le-te postanejo nične in neveljavne: »Toda, če ji oče prepove 
izpolniti prisego, nobena njena zadana prisega ali obljuba ne bo zdržala. Prav tako lahko 
njen mož potrdi ali ovrže katerokoli ženino zaprisego« (Num. 30:2-15). Torej zakaj ženska 
beseda ni obvezujoča? Odgovor je preprost; ker ženska pred poroko pripada očetu, po 
poroki pa možu kot njegova lastnina. Očetova premoč nad hčerjo je bila tako velika, da če je 
želel, jo je lahko celo prodal! Iz zapisov rabijev je razvidno da: »Moški lahko proda svojo 
hči, toda ženska je ne sme prodati; moški lahko razpolaga s svojo hčerjo, ženska ne more.« 
17 Rabijska literatura navaja, da je poroka samo prenesla nadzor nad žensko z očeta na 
moža. Očitno je torej, da če je ženska lastnina nekoga, ne more zaprisegati ničesar brez 
odobritve svojega lastnika. 


Naj poudarimo, da je takšen biblijski pogled na ženske vplival na odnos do žensk v 
židovsko-krščanski tradiciji vse do dvajsetega stoletja. Poročena ženska v zahodnem svetu 
ni imela nikakršnega pravnega statusa. Nobeno njeno dejanje ni imelo zakonskih vrednosti. 
Njen mož je lahko zavrnil katerokoli pogodbo, kupčijo ali dogovor, ki ga je sklenila. 
Zahodne ženske (najštevilnejše naslednice židovsko-krščanske tradicije) niso torej mogle 
skleniti nobene zavezujoče pogodbe iz preprostega razloga — ker so bile v lasti nekoga. 
Skoraj 2000 let so trpele zaradi svoje podrejenosti očetom in možem. 


Po islamu je zaprisega vsakega muslimana, moškega ali ženske, zanj/zanjo zavezujoča. 
Nihče nima moči zavrniti prisege nekoga drugega. Če ne uspemo držati svečane zaprisege, 
potem moramo za to plačati, kot je zapisano v Ku'ranu: »Gospod te bo poklical, da boš 
zagovarjal svoje zavestne zaprisege: za prelomljeno zaprisego se odkupite tako, da nahranite 
deset siromakov z jedmi, s kakršnimi hranite svojo družino; ali da jih oblečete ali da 
osvobodite sužnja. Kdor ne more storiti nič od tega, naj se posti tri dni. To je odkupnina za 
prelomljene zaprisege« (Ku'ran 5:89). Spremljevalci poslanca Mohameda, Božji mir in 
blagoslov z njim, tako moški kot ženske, so svojo zvestobo zaprisegli njemu osebno. Ženske 
ter moški so neodvisno prihajali do njega in prisegali: »O Poslanec! Ko k tebi pristopijo 
vernice in ti prisežejo, da ne bodo častile nikogar razen Boga, da ne bodo kradle, 

nečistovale, ne ubijale svojih otrok, ne možem podtikale tujih otrok, da ne bodo odrekle 
poslušnosti, potem sprejmi njihovo prisego in prosi Gospoda, naj jim odpusti! Resnično, 
Bog je Usmiljen in Milostljiv« (Ku'ran 60:12). Moški ne more skleniti prisege namesto svoje 
hčere ali žene. Moški prav tako ne more zavrniti zaprisege narejene s strani katerekoli 
njegove ženske sorodnice. 


ŽENINO PREMOŽENJE 


Vse tri religije pripisujejo velik pomen poroki in družinskemu življenju. Strinjajo se tudi o 
vodilni moški vlogi v družini. Kljub vsemu pa obstajajo očitne razlike na področju omejitev 
te moške vodilne vloge. Židovsko-krščanska tradicija, za razliko od islama, vidno širi to 
moško vlogo na lastništvo nad svojo ženo. 


Židovska tradicija izvira iz koncepta, da je mož lastnik svoje žene, kot je lastnik svojega 
sužnja. 19 Ta vidik je bil razlog za dvojne standarde v zakonih glede prešuštva in moževega 
privilegija, da izniči ženine zaprisege. Ta vidik je vplival tudi na to, da ženska ni imela 
nikakršnega nadzora nad svojo lastnino in zaslužkom. Takoj po poroki je židovska ženska 
izgubila nadzor nad svojim premoženjem in zaslužki, vse je pripadlo možu. Židovski rabiji 
so opravičevali to moževo pravico z dejstvom, da je žena tako ali tako moževa last. »Ko 
nekdo postane lastnik ženske, ali ni logično, da obenem postane lastnik njenega 
premoženja?« in »Ko si je že pridobil ženo, naj ne bi pridobil njenega imetja?« 20 Zato je 
po poroki celo najbogatejša ženska ostala brez prebite pare. Talmud navaja: »Kako naj 
ženska ima karkoli, če karkoli je njeno, pripada njenemu možu? Kar je njegovo je njegovo, 
kar je njeno je njegovo. Njeni zaslužki ali karkoli bi utegnila najti na cesti, je tudi njegovo. 
Gospodinjski pripomočki in kuhinjski artikli, celo drobtine na mizi, so njegove. Torej če ona 
povabi gosta in ga nahrani, krade od svojega moža...« (San.71a, Git.62a) 


Dejstvo je, da je bilo premoženje židovske ženske namenjeno le enemu cilju — privabiti 
čimveč snubcev. Židovska družina je ravno zaradi tega razloga pripisala del premoženja 
hčerki kot doto v primeru poroke. Zaradi te dote so bile hčerke nezaželjene v židovskih 
družinah. Leta in leta jo je bilo treba vzgajati ter nato pripraviti na poroko z velikansko 
doto. Hči je bila torej obremenitev in ne ljubljena oseba. 21 To nam pojasni tudi, zakaj 
rojstva hčerke v stari židovski družbi niso sprejeli z veseljem (glej poglavje »Sramotne 
hčere«). Dota je bila poročno darilo ženinu in sicer kot zakupna pravica. Ženin je lastnik 
dote, vendar je ne more prodati. Nevesta pa v trenutku poroke izgubi vsakršno pravico do 
dote. Še več, od nje se pričakuje, da po poroki služi denar, ki ga mora seveda predati možu v 
zameno za to, da jo vzdržuje, kar j je njegova obveza. Žena lahko pridobi svojo lastnino le v 
dveh primerih: ločitev ali smrt moža. Če umre ona prva, on deduje njeno imetje. Če umre 
prvi on, pa ona imetje pridobi nazaj, nima pa nobene pravice do njegovega imetja. Naj 
dodamo, da je moral ženin nevesti predati poročno darilo, vendar je bilo le-to praktično v 
njegovi lasti, dokler sta bila poročena. 


Krščanstvo je še do pred kratkim sledilo tej židovski tradiciji. Verska in civilna oblast v 
krščanskem rimskem imperiju (po Konstantinu), je zahtevalo sporazum glede lastnine kot 
pogoj za veljavnost poroke. Družine so ponujale svoje hčere z velikanskimi dotami, rezultat 
tega je bil, da so se moški poročali zgodaj, družine pa so zavlačevale poroke svojih hčera do 
zadnjega. Po Kanonovem zakonu je imela žena pravico do povračila svoje dote, če je bil 
zakon prekinjen in ni storila prešuštva. V primeru prešuštva pa je izgubila pravico do dote, 
katera je ostala v moževih rokah. 24 Pod Kanonovim zakonom in civilnim pravom ženske v 
krščanski Evropi in Ameriki vse do konca devetnajstega stoletja niso imele pravice do 

svojega imetja. Ženske pravice pod angleškim pravom so objavili leta 1632: »Kar je bila last 
moža, je samo njegovo. Tisto, kar je bilo ženino, je moževo.« Žena pa ni po poroki izgubila 
le svojega premoženja, izgubila je tudi svojo osebnost. Nobeno njeno dejanje ni imelo 
pravne vrednosti. Njen mož je lahko zavrnil ali preklical vsakršno njeno darilo ali prodajo, 
ker ni imelo nobene pravne vrednosti. Oseba, s katero je žena sklenila pogodbo, je veljala za 
prevaranta, ki sodeluje v prevari. Poleg tega ženska ni mogla biti obtožena in tudi sama ni 
mogla nikogar tožiti. Poročeno žensko so praktično smatrali kot dojenčka v očeh zakona. 
Pripadala je svojemu možu, zato je izgubila imetje, pravni status in svoje družinsko ime. 

Že v sedmem stoletju n.št. je islam zagotovil ženski neodvisno osebnost, medtem ko sta jo 
židovsko-krščanski zahod prikrajšala vseh pravic do nedavnega. V islamu niso nevesta in 
njena družina dolžni ponuditi nobenega darila ženinu. Dekle v muslimanski družbi zato ne 
predstavlja bremena. Islam ženski izkazuje čast, in ji ni potrebno ženina privabljati z darili. 
Zato pa mora ženin nevesti priskrbeti darilo. To darilo je njena lastnina, nihče drug ne more 
razpolagati z njim. V nekaterih muslimanskih družbah je darilo sto tisoč dolarjev v 
diamantih nekaj vsakdanjega. 28 Nevesta obdrži svoje darilo, tudi če se kasneje loči. Mož 
nima pravice do ženinega premoženja, razen če to s svobodno voljo določi ona. Ku'ran to 
zelo jasno navaja: »In dajte ženski (ob poroki) njeno darilo in če ona iz svoje dobre volje 
podari delež vam, vzemite ga in uživajte v njem« (Ku'ran 4:4). Ženina lastnina in zaslužek 
sta samo pod njenim nadzorom in v njeni uporabi, moževa odgovornost je skrb za ženo in 
otroke. Ne glede na ženino bogastvo ona ni dolžna sodelovati pri vzdrževanju družine, razen 
če to počne prostovoljno. Partnerja dedujeta en od drugega. Še več, poročena ženska ohrani 
svoj neodvisni pravni status in svoje družinsko ime. Nek ameriški sodnik je nekoč glede 
pravic muslimank izjavil: »Muslimansko dekle se lahko poroči desetkrat, toda njena 
individualnost ostane. Ona je planet s svojim imenom in svojim zakonskim statusom.« 


RAZVEZA 


Tri vere, o katerih govorimo, se neverjetno razlikujejo v pogledih na ločitev. Krščanstvo 
ločitev na splošno zatira. Nova zaveza odločno zagovarja nerazveljavljanje porok. Jezusu 
pripisuje izjavo: »Toda povem vam, da kdorkoli se loči od svoje žene, povzroči, da postane 
prešuštnica; in kdorkoli se poroči z ločeno žensko, je prešuštnik« (Matej 5:32). Ta 
brezkompromisen ideal je brez dvoma nerealen. Predvideva stanje moralne popolnosti, ki 
pa ga človeška družba ni nikdar dosegla. Ko par spozna, da se njuno skupno življenje ne 
more več popraviti, jima prepoved ločitve ne bo prav nič pomagala. Prisiliti pare, ki ne 
sodijo skupaj, naj vztrajajo v zakonu proti svoji volji, ni ne učinkovito in ne logično. Nič 
čudnega, da celotni krščanski svet obsoja ločitev. Na drugi strani pa židovstvo dovoljuje 
ločitev celo brez razloga. Stara zaveza daje možu pravico do ločitve, tudi če je razlog le ta, da 
mu žena ni všeč: »Če se moški poroči z žensko, s katero kasneje ni zadovoljen, ker je odkril 
na njej kaj neprimernega, ji napiše potrdilo o ločitvi in jo pošlje iz svoje hiše. Če se ona 
potem poroči z drugim moškim, kateri kasneje prav tako začuti odpor do nje ali umre, 
potem se prvi mož, ki se je ločil od nje, ne sme ponovno poročiti z njo, ker je bila 
oskrunjena« (Deut. 24:1-4). Navedena izjava je povzročila kar nekaj debat med židovskimi 
učenjaki predvsem zaradi nesoglasij pri besedah »nezadostna«, »nedostojna« in »odpor«. 
Talmud navaja njihova različna mnenja: »Šola Shammai zagovarja idejo, da se mož ne sme 
ločiti od žene, razen če le-ta zagreši kak spolni prekršek, medtem ko šola Hilel zagovarja, da 
se mož lahko loči, tudi če mu žena le pokvari jed. Rabi Akiba pa pravi, da se lahko mož loči 
preprosto, če mu je bolj všeč neka druga ženska« (Gittin 90 a-b). 


Nova zaveza sledi mnenju šamaitov, židovsko pravo pa mnenju hilelitov in rabija Akibe. 


Zaradi prevlade hilelitskega mnenja, danes v židovskem pravu velja neomajna tradicija, ki 
daje možu pravico do ločitve tudi brez razloga. Stara zaveza pa ne daje možu le pravice do 

ločitve od »nezadostne« žene, temveč navaja to celo kot nujno zlo: »Slaba žena prinaša 
ponižanje, vzvišene poglede in ranjeno srce. Moški, čigar žena ga ne more osrečiti, je 
mlahava roka in slabo koleno. Ženska je izvor greha in zaradi nje moramo vsi umreti. Ne 
dovoli slabi ženi, da govori kar misli in hoče. Če ne sprejme tvojega nadzora, se od nje loči 
in jo pošlji stran« (Eklezij 25:25). 


Talmud navaja številne primere dejanj žensk, zaradi katerih se moški morajo ločiti: »Če je 
ali pohlepno pije na ulici, v obeh primerih, pravi rabi Meir, mora zapustiti moža« (Git. 89a). 
Kot obveznost navaja tudi ločitev od ženske, ki deset let ne rodi nobenega otroka: »Naši 
rabiji učijo: če si mož vzame ženo in živi z njo deset let in mu ne rodi niti enega otroka, 
potem naj se loči od nje« (Yeb. 64a). Žene pa pod židovskim pravom ne morejo zahtevati 
ločitve. Zahtevo po ločitvi lahko židovska žena vloži le pod pogojem, da ima resnično tehten 
razlog. Takih razlogov je zelo malo. To so na primer: če ima mož fizično napako ali kožno 
bolezen, če mož ne izpolnjuje svojih zakonskih obveznosti, itd. Sodišče lahko njeno vlogo 
podpre, ne more pa razveljaviti zakona. To lahko stori le mož s potrdilom o ločitvi. Sodišče 
lahko moža ustrahuje, kaznuje z denarno kaznijo ali celo zaporno kaznijo, izobči iz družbe,.. 
da bi izsililo potrdilo o ločitvi; vendar če je mož dovolj trmast, lahko ločitev odkloni in 
obdrži ženo privezano nase za nedoločen čas. Še huje, lahko jo zapusti, ne da bi ji izročil 
potrdilo o ločitvi in jo pusti neporočeno in obenem neločeno. Mož se lahko poroči z drugo 
žensko ali celo živi skupaj s samsko žensko brez zakonske zveze, ima otroke z njo in ti otroci 
se po židovskem pravu smatrajo kot zakonski otroci. Medtem pa se zapuščena žena ne more 
poročiti z drugim moškim, saj je uradno še poročena, ne sme pa tudi živeti z drugim 
moškim, ker prešuštvuje in njeni otroci iz takšne zveze bi bili nezakonski deset generacij! 
Ženska v takšni situaciji se imenuje aguna (»agunah« - vklenjena ženska). V ZDA je danes 
okoli 1000 do 1500 židinj, ki so agunot (množina od aguna), medtem ko jih je v Izraelu 
okoli 16000! Možje lahko izsilijo na tisoče dolarjev od svojih vklenjenih žena v zameno za 
židovsko razvezo (potrdilo o ločitvi). 


Islam zavzema srednje stališče: med krščanstvom in židovstvom. V islamu je poroka sveta 
zveza, ki naj ne bi bila prekinjena razen v primeru tehtnih razlogov. Parom se svetuje naj 
preizkusijo vse možne načine za rešitev zakona, kadar je ta v nevarnosti. K razvezi naj bi se 
zatekli samo takrat, ko res ni druge rešitve. Na kratko, islam priznava razvezo, vendar jo na 
vse možne načine skuša preprečiti. Naj najprej pogledamo vidik priznavanja razveze. Islam 
obema partnerjema daje pravico do ločitve. Moževa pravica se imenuje talak (talag - 
ločitev). Za razliko od židovstva ima tudi žena pravico do ločitve — kula. 36 Če se mož 
razveže od žene, ne more vzeti nazaj nobenih poročnih daril, ki ji jih je dal. Ku'ran to še 
posebej prepoveduje: »Če želite zapustiti eno ženo in se poročiti z drugo, ne zahtevajte od 
prve svojih poročnih daril, čeprav so bila bogata. Mar jih boste vzeli na silo in storili očiten 
greh?« (Ku'ran 4:20) Ko pa se žena loči od moža, pa je njena odločitev ali bo poročna darila 
vrnila možu ali ne. V tem primeru je vrnitev poročnih daril pravično dejanje, saj se je ona 
odločila končati zakon, medtem ko je on želel ostati z njo. Ku'ran uči muslimane, naj ne 
jemljejo nazaj od žene poročnih daril, razen v primeru, ko žena konča zakon: »Možje ne 
smete jemati ženam svojih daril, razen če se oba bojita, da bi se pregrešila nad Božjimi 
predpisi. Tedaj ni greh, če se žena odkupi. To so Božji predpisi, ne kršite jih!« (Ku'ran 
2:229) Neka ženska je prišla do Mohameda, Božji mir in blagoslov z njim, ter ga povprašala 
o možnosti razveze njenega zakona z moškim, za katerega ni imela nobenih pripomb. Njena 
edina težava je bila, da ji resnično ni bil všeč in sicer tako močno, da ni mogla več živeti z 
njim. Mohamed jo je vprašal: »Bi mu vrnila nazaj njegov vrt (poročno darilo)?« Odgovorila 
je: »Da.« Poslanec je takoj naročil možu, naj vzame nazaj svoj vrt in sprejme razvezo 
svojega zakona. (Bukhari) Obstajajo pa določeni primeri, ko bi žena lahko obdržala zakon, 
vendar se čuti obvezna, da vloži zahtevo za razvezo zaradi kakih tehtnih razlogov: moževa 
krutost, če mož zapusti ženo brez razloga, če mož ne izpolnjuje svojih zakonskih obveznosti, 
itd. V teh primerih islamsko sodišče razreši zakon. Torej, kot lahko vidimo, je islam ženski 

ponudil nekaj izključnih pravic: lahko konča zakon - kula in lahko vloži tožbo za ločitev. 
Muslimanska žena ne more postati »vklenjena« zaradi trmastega moža. Ravno te pravice so 
premamile židovske ženske, ki so živele v zgodnji islamski družbi sedmega stoletja n.št., da 
so poskušale pridobiti potrdilo o ločitvi kar na muslimanskih sodiščih. Rabiji so takšna 
potrdila zavrgli in razveljavili. Da bi to ukinili, so rabiji ženskam dodelili nove pravice z 
namenom zmanjšati vpliv muslimanskih sodišč. Židovske ženske, ki pa so živele v 
krščanskih deželah, niso bile deležne kakih podobnih pravic, saj je bilo rimljansko ločitveno 
pravo prav tako nenaklonjeno ženskam kot židovsko. 


Sedaj pa poglejmo še drugo plat, in sicer kako islam nasprotuje razvezi zakona. Poslanec 

Mohamed, Božji mir in blagoslov z njim, je rekel vernikom: »Med vsemi dovoljenimi 
dejanji, je ločitev najbolj neljuba Bogu« (Abu Davud). Musliman naj se ne bi razvezal od 
svoje žene samo zato, ker mu ta ni všeč. Ku'ran uči muslimanske može, naj bodo do svojih 
žena prijazni celo takrat, ko so se čustva ohladila ali postala njej sovražna: »Bodite prijazni z 
njimi! Če do njih čutite gnus, vam je morda Alah prav s tem, kar sovražite, naklonil velik 
blagoslov« (Ku'ran 4:19). Mohamed, Božji mir in blagoslov z njim, je naročil: »Verni moški 
ne sme sovražiti verne ženske. Če mu ni všeč ena izmed njenih lastnosti, bo zadovoljen z 
drugo« (Muslim). Poslanec, Božji mir in blagoslov z njim, je tudi poudaril, da so najboljši 
muslimani tisti, ki so najboljši s svojimi ženami. »Tisti, ki so resnično verni, imajo najboljši 
značaj in so najboljši do svojih žena« (Tirmidthi). Kakorkoli že, pa je islam praktična vera, 
ki priznava okoliščine, ko se zakon znajde na robu propada. V takšnih primerih nasvet o 
prijaznosti in samokontroli ne prinaša kakih uspešnih rešitev. Torej, kaj storiti v takem 
primeru, da bi rešili zakon? Ku'ran ponuja nekaj praktičnih nasvetov za zakonca (moža ali 
ženo), čigar partner ravna narobe. Za moža, čigar žena ogroža zakon s svojim vedenjem, 
ponuja Ku'ran štiri nasvete: »Če katera od žena postane nepokorna, jo sprva opomnite, nato 
se od nje ločite v postelji in če je treba, jo tudi udarite. Če potem postanejo poslušne, jim ne 
recite več žal besede. Bogj je zares vzvišen in velik! Če se bojite razdora med njima, pošljite k 
njima enega razsodnika iz njegove družine in enega iz njene. Če se želita spraviti, jima bo 
Gospod pomagal, zakaj vseveden je in poučen o vsem« (Ku'ran 4:34-35). 
Najprej je potrebno preizkusiti prve tri ukrepe. Če ne uspemo, potem poiščemo pomoč 
vpletenih družin. Naj izpostavimo, da je ukrep naveden v verzih Ku'rana, tepež uporniške 
žene, le začasni ukrep, h kateremu se zatečemo le v primeru nujnosti in v upanju, da bo to 
odpravilo ženino vedenje. Če ga s tem odpravi, možu ni dovoljeno nadaljevati s tem 
ukrepom, kar je tudi izrecno navedeno v teh verzih Ku'rana. In tudi kadar ne uspe, mož ne 
sme nadaljevati s tepežem, temveč poskuša doseči uskladitev težav s pomočjo njene in svoje 
družine. 


Poslanec Mohamed, Božji mir in blagoslov z njim, je naročil muslimanskim možem, naj se 
ne zatekajo k tem ukrepom, razen v primerih, kot je na primer ženina očitna nespodobnost. 
Celo v teh primerih naj bi bila kazen majhna in če žena preneha s tem početjem, je mož ne 
sme več vznemirjati: »V primeru, da se obnašajo nespodobno, jih lahko pustite osamljene v 
postelji in jim naložite manjšo kazen. Če vas ubogajo, pa jih ne nadlegujte več z nobenimi 
sredstvi« (Tirmidthi). Nadalje je Mohamed, Božji mir in blagoslov z njim, obsodil vsakršno 
neupravičeno pretepanje. Nekaj muslimanskih žensk se mu je pritožilo, da so jih možje 
pretepli. Ko je to slišal, je odločno izjavil: »Tisti, ki to počnete (pretepate žene), niste 
najboljši med vami« (Abu Davud). Naj se spomnimo, da je poslanec rekel tudi: »Najboljši 
izmed vas so tisti, ki so najboljši do svojih družin in jaz sem do svoje družine najboljši med 
vami« (Tirmidthi). Poslanec, Božji mir in blagoslov z njim, je neki ženski po imenu Fatima 
bint Oais svetoval, naj se ne poroči z moškim, ker je bil znan po pretepanju žensk: »Šla sem 
k preroku in dejala: Abul Jahm in Mu'awiah sta me zasnubila. Poslanec ji je svetoval: 
Mu'awiah je zelo reven in Abul Jahm ima navado pretepati ženske« (Muslim). 

Tu moramo omeniti, da židovski Talmud smatra pretepanje ženske kot kaznovanje z 
namenom discipliniranja. 39 Mož tu ni omejen le na skrajne primere, kot je na primer 
nespodobnost žene. Dovoljeno mu je pretepsti ženo, tudi če samo odkloni svoja hišna 
opravila. Še več, ni omejen na uporabo lažjega kaznovanja. Lahko izkorenini njeno trmo 
celo z bičem ali stradanjem. Če je razlog za skorajšnji razpad zakona moževo neprimerno 
vedenje, potem Ku'ran ponuja ženi naslednji nasvet: »Če se žena boji krutosti ali da jo mož 
zapusti, je ne moremo kriviti; le da se poskušata mirno dogovoriti med seboj in takšen 
sporazum je najboljši« (Ku'ran 4:128). 


V tem primeru se ženi svetuje, da poišče spravo s svojim možem (z ali brez pomoči 
družine). Ku'ran ne naroča ženi, da sta možni rešitvi le vzdržnost od spolnosti ali tepež. 
Ku'ran želi ženo zaščititi pred že tako fizično nasilnim možem. Takšno nasilje bi namreč 
ženi in zakonu prineslo več slabega kot koristi. Nekateri islamski učenjaki so predlagali, da 
bi sodišče za žensko sprejelo takšne ukrepe proti možu; to pomeni, da bi sodišče upornega 
moža najprej opozorilo, nato mu prepovedalo spati z njo in končno, izvedlo simbolično 
pretepanje. 


Če povzamemo, islam ponuja muslimanskim zakonskim parom ogromno uspešnih 
nasvetov za reševanje zakona v primeru težav in napetosti. Če eden izmed partnerjev ogroža 
njun zakon, je drugi deležen številnih nasvetov v Ku'ranu, naj naredi karkoli mogočega in 
seveda učinkovitega, da bi rešil to sveto zvezo. Kadar pa vsi poskusi spodletijo, islam dovoli, 
da se partnerja razideta na miroljuben in prijateljski način. 


MATERE 


Stara zaveza na mnogih mestih ukazuje prijazen in obziren odnos do svojih staršev in 
obsoja tiste, ki jih ne spoštujejo. Na primer, »Če kdorkoli preklinja svojega očeta ali mamo, 
ga moramo usmrtiti« (Lev. 20:9) in »Pameten mož prinaša veselje svojemu očetu, toda 
nespameten človek prezira svojo mati« (Izreki 15:20). Na nekaterih mestih je poudarjeno le 
spoštovanje do očeta »Pameten mož upošteva očetove napotke« (Izreki 13:1), mati pa ni 
nikjer posebej omenjena. Poleg tega ne zasledimo nobenega posebnega poudarka, da bi 
morali z mamo ravnati prijazno v znak zahvale za njeno trpljenje pri rojevanju in dojenju. 
Še več, mati ne more dedovati od svojih otrok, medtem ko oče deduje. Težko bi rekli tudi, 
da je Nova zaveza zapis, ki bi pozival k spoštovanju matere. Nasprotno, dobimo celo vtis, da 
Nova zaveza smatra prijazno vedenje do matere oviro na poti k Bogu. Po Novi zavezi človek 
ne more postati dober kristjan, ki si zasluži postati Kristusov učenec, razen če sovraži svojo 
mamo. Jezusu pripisujejo celo naslednjo izjavo: »Če kdo pride k meni in ne sovraži svojega 
očeta in mater, svoje žene in otrok, svojih bratov in sester — da, celo svojega življenja — ne 
more postati moj učenec« (Luka 14:26). Poleg tega pa Nova zaveza upodablja Jezusa kot 
ravnodušnega ali nekje celo nespoštljivega do svoje lastne matere. Na primer, ko ga je 
nekoč iskala, ko je pridigal množici, mu ni bilo mar, da bi šel ven k njej: »Nato so prišli 
Jezusova mati in bratje. Poslali so nekoga, da bi ga poklical. Množica je sedela okoli njega in 
rekli so mu: "Tvoja mati in bratje te iščejo zunaj.' 'Kdo je moja mati in bratje?' je vprašal. 
Pogledal je ljudi, ki so sedeli okoli njega in rekel, 'tu so moji bratje in moja mati! Kdorkoli 
sledi Božji volji je moj brat in sestra in mati.« (Marko 3:31-35) Nekdo bo zagovarjal dejstvo, 
da je Jezus poskušal pokazati poslušalcem, da niso verske vezi nič manj pomembne od 
družinskih. Kakorkoli že, lahko bi svoje poslušalce naučil te lekcije tudi brez popolne 
brezbrižnosti do svoje matere. Enako nespoštujoč odnos je uprizorjen, ko ni potrdil izjave 
ene izmed žensk, ki je blagoslovila mati, ki ga je rodila in negovala: »Ko je Jezus govoril, je 
ženska iz množice zaklicala: 'Blagoslovljena je mati, ki te je rodila in negovala!' Odgovoril je: 
"Blagoslovljeni so prej tisti, ki poslušajo Božjo besedo in ji sledijo« (Luka 11:27-28). 

Če je bila mati s statusom, kot ga ima devica Marija tretirana s takšnim nespoštovanjem, 
kot to prikazuje Nova zaveza, in to od sina, ki je bil Jezus Kristus, torej kakšen naj bi bil 
potem šele odnos povprečnih krščanskih sinov do svoje krščanske matere? V islamu je čast 
in spoštovanje materinstva brez primere. Ku'ran uvršča pomen prijaznosti do svojih staršev 
na drugo mesto, takoj za čaščenjem Vsemogočnega Boga: »Tvoj Gospod ti je ukazal, da ne 
častiš nikogar drugega razen Njega in da si dober do svojih staršev. Če eden od njiju ali oba 
dočakata starost pri tebi, ne reci nobenemu niti ene žal besede, ne zavračaj ju, ampak ju 
naslavljaj z izrazi časti. In iz prijaznosti ponižno prosi zanju in reci: 'Moj Gospod! Usmili se 
ju, ko sem bil otrok sta me negovala!« (Ku'ran 17:23-24) Ku'ran tudi na številnih drugih 
mestih dodeljuje poseben pomen materi in sicer zaradi poroda in nege: »In naročili smo 
človeku, naj bo poslušen do svojih staršev. Materino zdravje je trpelo med nosečnostjo, 
potem pa je še dve leti dojila. Bodi hvaležen meni in svojim staršem!« (Ku'ran 31:14) Prav 
posebno mesto pa v islamu materam pripisuje poslanec Mohamed, Božji mir in blagoslov z 
njim: »Nek mož je vprašal Poslanca: 'Koga naj najbolj častim?' Odgovoril mu je: 'Svojo 
mati." 'In koga potem?' je vprašal mož. Poslanec je odgovoril: 'Svojo mati.' 'In koga 
naslednjega?' Ta mu je spet odgovoril: 'Svojo mati." 'In koga potem?' je ponovno vprašal 
mož. 'Svojega očeta.'« (Bukhari in Muslim). Eno izmed pravil islama, ki ga muslimani 
zvesto upoštevajo, je obzirno ravnanje z materjo. Čast, ki jo prejemajo muslimanske matere 
od svojih sinov in hčera je izjemna. Topli odnosi muslimanskih mater s svojimi otroci in 
globoko spoštovanje muslimanskih moških do svojih mater je nekaj, kar ponavadi osupne 
zahodnjake. 


DEDOVANJE ŽENSK 


Ena najpomembnejših razlik med Ku'ranom in Biblijo je žensko dedovanje premoženja 
preminulega sorodnika. Kako pristopa k temu Biblija jasno opisuje rabi Epstein: »Stalna in 
neprekinjena tradicija od bibličnih dni dalje ne daje ženskim članicam gospodinjstva, ženi 
in hčeram, nobene pravice do nasledstva družinskega premoženja. V še bolj primitivnih 
oblikah dedovanja so bile ženske celo smatrane kot del premoženja in zato oddaljene od 
pravic dedovanja, prav tako kot sužnji. Medtem, ko so hčerke lahko dedovale v primeru, 
kadar ni bilo nobenega moškega naslednika, pa žena ni imela te pravice niti v takšnem 
primeru.« 44 Zakaj so ženske smatrali kot del družinskega premoženja? Rabi Epstein 
podaja odgovor: »Lastnina so — pred poroko v lasti očeta; po poroki pa v lasti moža.« 


Ženi ne pripada nikakršen delež moževega premoženja, medtem ko on nastopa kot ženin 
prvi dedič, celo pred sinovi. Hči lahko deduje le, če ni moških dedičev. Mati ni v nobenem 
primeru dedič, medtem ko oče je. Vdove in hčere so bile prepuščene v oskrbo moških 
dedičev. Ravno iz tega razloga so bile vdove in hčerke (sirote) med največjimi reveži 
židovske družbe. Krščanstvo je dolgo sledilo temu vzorcu. Oba, eklezijsko in civilno pravo, 
sta hčerke in žene izkjučevala iz vseh pomembnih odločitev in dedovanja v patriarhalni 
družbi. Ti krivični zakoni so preživeli vse do konca 19.stoletja. 


Med poganskimi Arabci, pred islamom, so bile dedne pravice omejene zgolj na moške 
sorodnike. Ku'ran je odpravil te nepravične navade in dodelil vsem ženskim sorodnicam 
svoj delež: »Karkoli so za seboj zapustili starši in bližnji sorodniki, tam je delež za moške in 
delež za ženske, naj bo premoženje majhno ali veliko — točno določeni delež.« (Ku'ran 4:7) 
Muslimanske matere, žene, hčere in sestre so prejele dedne pravice 1300 let prej, preden je 
Evropa priznala obstoj tovrstnih pravic. Poglavje dedovanja je zelo obšina tema s številnimi 
podrobnostmi (Ku'ran 4: 7, 11, 12, 176). Splošno pravilo je, da je ženski delež enak polovici 
moškega deleža, razen v primerih, ko mati dobi enak delež kot oče. To splošno pravilo, če ga 
gledamo izolirano od drugih odredb, ki zadevajo moške in ženske, se zdi nepravično. Da bi 
razumeli logiko tega pravila, moramo vzeti v zakup, da finančne obveznosti oziroma 

odgovornost moških v islamu daleč presegajo odgovornost žensk v islamu (poglej poglavje 
»Ženina lastnina«). Ženin mora priskrbeti ženi poročno darilo. To darilo postane izključno 
njena lastnina in tako ostane tudi, če se kasneje razvežeta. Nevesti ni treba priskrbeti 
nikakršnega darila za ženina. Nadalje mora muslimanski mož skrbeti za vzdrževanje svoje 
žene in otrok. Po drugi strani pa mu žena ni dolžna pri tem pomagati. Njeno imetje in 
zaslužek je le zanjo, razen če kaj prostovoljno ponudi svojemu možu. Poleg tega moramo 
razumeti, da islam odločno podpira družinsko življenje. Mladino spodbuja k poroki, 
preprečuje razveze in celibata ne smatra kot vrlino. Zatorej je, v pravi islamski družbi, 
družinsko življenje norma in samsko življenje redka izjema. To pomeni, da so skoraj vse 
ženske in moški, ki so godni za poroko, v islamski družbi tudi poročeni. Šele ko razsvetlimo 
ta dejstva lahko razumemo in cenimo veliko breme muslimanskih moških, ravno zato so 
dedni zakoni namenjeni predvsem izravnavi tega neravnovesja, da lahko družba živi 
svobodno, brez bitke med spoloma ali razredi. Po preprosti primerjavi finančnih pravic in 
dolžnosti muslimanskih žensk je neka britanska muslimanka izjavila, da islam ne ravna z 
ženskami le pravično, temveč radodarno. 


BEDA VDOV 


Zaradi dejstva, da jim Stara zaveza ni priznavala nobene dediščine, so bile vdove med 
najbolj ranljivimi člani židovske družbe. Moški potomci, ki so podedovali vse premoženje 
pokojnega moža, so morali poskrbeti za vdovo iz njegovega premoženja. Vendar pa vdove 
niso imele nobene garancije, da bodo to res storili in so bile zato odvisne od njihovega 
usmiljenja. Zato so bile vdove med najnižjimi razredi v starem Izraelu in vdovstvo je 
predstavljalo veliko ponižanje za ženske (Izaija 54:4). Toda beda vdov po biblični tradiciji 
pa ni vključevala le izključitve iz dedovanja moževega premoženja. Po Genezi (38) se je 
morala vdova brez otrok poročiti z moževim bratom, tudi če je bil ta že poročen, da bi lahko 
le-ta nadaljeval potomstvo tudi za mrtvega brata in obenem zagotovil, da bratovo ime ne bi 
izumrlo. »Juda je rekel Onanu: 'lezi z ženo svojega brata in izpolni svojo dolžnost do nje kot 
svak, da ustvariš potomce svojemu bratu.« (Geneza 38:8) Ni potrebno, da se vdova strinja s 
poroka. Vdova se smatra kot pokojnikova last, njena glavna naloga je zagotoviti možu 
potomstvo. Biblični zakon se še danes prakticira v Izraelu. 48 Vdova brez otrok v Izraelu je 
dodeljena moževemu bratu. Če je brat premlad za poroko, mora počakati do njegove 
primerne starosti. V primeru, da možev brat odkloni poroko z njo, pa je vdova svobodna in 
lahko se poroči z moškim po svoji izbiri. Ni redek pojav v Izraelu, da so vdove izpostavljene 
izsiljevanju s strani svakov, da bi si pridobile svobodo. 


Poganski Arabci pred islamom so imeli podobna pravila. Vdova je bila tretirana kot del 
moževe lastnine in s tem je bila del dedovanega premoženja. Večinoma se je bila primorana 
poročiti z moževim starejšim sinom druge žene. Ku'ran je ostro napadel in izkoreninil to 
ponižujočo navado: »In ne poroči se z ženo svojega očeta. Izkoreninite preteklost — bilo je 
zares sramotno in gnusno početje« (Ku'ran 4:22). Vdove in ločenke so bile po Bibliji tako 
nizko na lestvici, da se visoki duhovnik ni mogel poročiti z eno izmed njih ali s prostitutko: 
»Ženska, s katero se bo poročil (visoki duhovnik) mora biti devica. Ne sme se poročiti z 
vdovo, ločeno žensko ali z žensko, ki je oskrunjena s prostitucijo, ampak le z devico izmed 
svojega ljudstva, da ne bo oskrunil svojih potomcev.« (Lev. 21:13-15). 


V današnjem Izraelu se potomci Cohenove kaste (visoki duhovniki iz tempeljskih časov) 
ne morejo poročiti z ločenko, vdovo ali prostitutko. 49 V židovskem pravu se ženska, ki je 
ovdovela trikrat in so vsi njeni trije možje umrli naravne smrti, smatra kot »fatalna« in ji je 
prepovedana ponovna poroka. 50 Nasprotno Ku'ran, ne priznava ne kast in ne fatalnih 
oseb. Vdove in ločenke so svobodne in se poročijo s komerkoli želijo. V Ku'ranu ni nobene 
stigme v zvezi z vdovstvom ali ločitvijo: »Če zapustite žene, jih, preden se dopolni 

predpisani čas čakanja, dostojno zadržite ali pa velikodušno odpravite. Ne zadržujte jih na 
silo! Kdor tako ravna, se je pregrešil proti sebi. Ne igrajte se z Božjimi predpisi« (Ku'ran 
2:231). 


»Žene morajo po smrti svojega moža čakati štiri mesece in deset dni. Ko se dopolni 
predpisan čas čakanja, niste odgovorni za to, kaj izberejo zase — da je le skladno s predpisi« 
(Ku'ran 2:234). »Tisti med vami, ki se jim bliža smrt in zapuščajo žene, naj jim z oporoko 
vnaprej določijo oskrbo za leto dni in naj se ne oddaljujejo od hiše. Če jo zapustijo po svoji 
volji, niste odgovorni za tisto, kar storijo s seboj v duhu zakona« (Ku'ran 2:240). 


POLIGAMIJA ( MNOGOŽENSTVO) 


Naj se zdaj dotaknemo pomembnega vprašanja mnogoženstva. Poligamija je zelo stara 
praksa, ki jo zasledimo v številnih človeških družbah. Biblija ni obsojala poligamije. 
Nasprotno, Stara zaveza in rabinski zapisi dokazujejo legalnost poligamije. Kralj Salomon 
(Sulejman) je imel, kot pravijo, 700 žena in 300 priležnic (1 Kralji 11:3). Tudi za kralja 
Davida pravijo, da je imel veliko žena in ljubic (2 Samuel 5:13). Stara zaveza ni vsebovala 
odločb, kako razdeliti premoženje moža med številne sinove različnih žena (Deut. 22:7). 
Edina omejitev je bila, da se nisi smel poročiti z ženino sestro (Lev. 18:18). Talmud govori o 
največ štirih ženah. 51 Evropski židje so prakticirali poligamijo do 16.stoletja. Orientalski 
židje pa so nadaljevali s poligamijo, dokler niso prispeli v Izrael, kjer je bila z javnim 
pravom prepovedana. Vendar pa je pod verskim pravom (ki v takšnih primerih prevlada) 
poligamija dovoljena. 


Kaj pa Nova zaveza? Kot navaja oče Eugene Hillman v svoji knjigi »Ponovna obravnava 
poligamije« : »Nikjer v Novi zavezi ni izrecne zapovedi, da naj bo poroka monogamna ali 
izrecne pepovedi poligamije.« 53 Jezus ni nasprotoval poligamiji, čeprav so jo židje v 
tistem času prakticirali. Oče Hillman poudarja dejstvo, da je rimokatoliška cerkev 
prepovedala poligamijo z namenom, da bi se prilagodila grško — rimski kulturi (ki je 
predpisovala le eno zakonsko ženo, medtem ko je toleriala priležništvo in prostitucijo). 
Citiral je svetega Avguština: »Zdaj v našem času in v koraku z rimljanskimi navadami ni več 
dovoljeno jemati druge žene.« 54 Afriška cerkev in afriški kristjani pogosto opominjajo 
svoje evropske brate, da je cerkvena prepoved poligamije kulturna tradicija in ne pristna 
krščanska odredba. Tudi Ku'ran je dovolil poligamijo, toda ne brez omejitev: »Če se bojite, 
da ne boste pravični do osirotelih deklet, se poročite, a le s tistimi, ki so vam dovoljene, 
dvema tremi ali štirimi; toda če se bojite, da ne boste mogli biti vsem enako naklonjeni, se 
poročite le z eno« (Ku'ran 4:3). Ku'ran nasprotno od Biblije, omejuje število žena na štiri 
pod strogimi pogoji, da moški z vsemi ženami ravna enakopravno in pravično. Napačno je 
razumevanje, da Ku'ran poziva vernike k poligamiji ali celo, da je poligamija ideal v družbi. 
Zakaj je torej poligamija dovoljena? Odgovor je preprost: poligamija je dovoljena v 
določenem času in kraju ter zaradi določenih socialnih in moralnih razlogov. Ku'ran jasno 
kaže, da vprašanja poligamije ne moremo gledati ločeno od odgovornosti do sirot in vdov. 
Ker je islam univerzalna vera, primerna za vse kraje in čase, ne more spregledati teh 
odgovornosti. 


V večini človeških družb je več žensk kot moških. V ZDA je najmanj 8 milijonov več žensk 
kot moških. V Gvineji je 122 žensk na 100 moških. V Tanzaniji je 95,1 moški na 100 žensk. 
55 Kaj naj torej družba stori v primeru takšnega neuravnoteženega razmerja med 
spoloma? Obstajajo različne rešitve, nekateri bi predlagali celibat, drugi bi dali prednost 
ženskemu detomoru (ki se v nekaterih družbah dogaja še danes!). Za tretje je edini izhod, 
da bi družba tolerirala vse oblike spolnih svoboščin: prostitucijo, spolnost med 
neporočenimi partnerji, homoseksualnost, itd. Za nekatere družbe, med drugim za večino 

afriških družb, pa je najbolj častivredna rešitev, da dovoli poligamijo kot kulturno 
sprejemljivo in socialno spoštovano. Zahodne ženske pogosto mislijo, da tudi ženske drugih 
kultur gledajo na poligamijo kot na znak ponižanja. Na primer, številne mlade afričanke, 
krščanke ali muslimanke ali kaj drugega, bi se raje poročile z že poročenim moškim, ki se je 
že dokazal kot odgovoren mož. Številne afričanke prisilijo svoje može, da si dobijo še eno 
ženo, da niso osamljene. 56 Raziskava, ki je zajemala preko šest tisoč žensk med 15 in 59 
letom starosti, opravljena v drugem največjem nigerijskem mestu, je pokazala, da bi bilo 
60% žensk zadovoljnih, če bi si njihov mož dobil še drugo ženo. 76 % žensk v raziskavi je 
pozitivno gledalo na poligamijo. V drugi raziskavi, ki so jo izvedli na podeželju Kenije, je 25 
od 27 žensk izjavilo, da je poligamija boljša od monogamije. Te ženske so mnenja, da je 
lahko poligamija srečna in koristna izkušnja, če žene med seboj sodelujejo. 57 V večini 
afriških družb je poligamija spoštovana in celo nekatere protestantske cerkve postajajo 
tolerantne do nje. Škof anglikanske cerkve v Keniji je izjavil, da »čeprav je monogamija 
idealna za izraz ljubezni med možem in ženo, bi morala cerkev upoštevati, da je v nekaterih 
kulturah poligamija družbeno dopustna, ter da mišljenje, da je poligamija nasprotje 
krščanstva, ni več sprejemljivo.« 58 Po natančni raziskavi afriške poligamije je duhovnik 
anglikanske cerkve David Gitari ugotovil, da če je poligamija prakticirana idealno, je bolj 
»krščanska« kot ločitev in ponovna poroka, vsaj kar se tiče zapuščenih žena in otrok. 59 
Osebno poznam nekaj visoko izobraženih afriških žena, ki kljub dejstvu, da so dolga leta 
živele na zahodu, nimajo argumentov proti poligamiji. Ena izmed njih, ki živi v ZDA, resno 
prepričuje moža, naj se poroči s še eno žensko, ki ji bo pomagala pri vzgoji otrok. 


Težava neuravnoteženega razmerja med spoloma pa postane še bolj očitna v času vojn. 
Ameriški Indijanci na primer, so v času vojn utrpeli velikanske izgube, nastala je velika 
neuravnoteženost med spoloma. Ženske, ki so sicer v teh plemenih uživale visok ugled, so 
sprejele poligamijo kot zaščito pred prekomernim prešuštvovanjem in nespodobnimi 
dejanji. Evropski priseljenci so indijansko poligamijo obsodili kot necivilizirano, ne da bi 
ponudili kakršnokoli alternativno rešitev. 60 Po drugi svetovni vojni je bilo v Nemčiji 7 
300 000 več žensk kot moških (3,3 milijone od teh je bilo vdov). Razmerje je bilo 100 mož 
med 20 in 30 letom starosti na 167 žensk enake starosti. 61 Mnoge izmed teh žensk so v 
tem času velike bede in stiske.potrebovale moškega, ne le kot patnerja, temveč tudi kot 
skrbnika gospodinjstva. Vojaki zmagovalnih zavezniških sil so izkoristili ranljivost teh 
žensk. Številna mlada dekleta in vdove so imele razmerja s temi moškimi. Ameriški in 
britanski vojaki so plačevali svoje užitke s cigaretami, čokolado in kruhom. Otroci so bili 
presrečni daril teh tujcev. Desetletni deček si je zaradi takšnih daril bolj kot karkoli želel 
»Angleža« za svojo mati, da ne bi bila več lačna. 62 Tu moramo potrkati na svojo lastno 
vest: Kaj je bolj dostojanstveno za žensko? Spoštovana in splošno sprejeta druga žena kot 
pri indijanskih plemenih, ali prostitutka »civiliziranih« zaveznikov? Z drugimi besedami, 
kaj je bolj dostojanstveno za žensko, ku'ranska zapoved ali verski nauk na osnovi kulture 
rimskega imperija? 


Zanimivo je, da so na mednarodni konferenci mladih v Muenechnu leta 1948 govorili o 
problemu neravnovesja med spoloma. Ko je postalo jasno, da se o nobeni rešitvi ni mogoče 
strinjati, so nekateri udeleženci predlagali poligamijo. Prvotna reakcija zbranih je bila 
mešanica šoka in odpora. Vendar so se po temeljiti študiji predloga udeleženci strinjali, da 
je to edina možna rešitev. Posledično je bila poligamija vključena med zadnje predloge 
konference. 


Svet danes razpolaga z veliko več orožja za masovno uničenje kot kadarkoli prej, zato bodo 
morda evropske cerkve primorane sprejeti poligamijo kot edini izhod. Oče Hillman je 
premišljeno priznal: »Kar verjetno je, da lahko genocidno orožje (jedrsko, biološko, 
kemično,...) povzroči tako drastično neravnovesje med spoloma, da bo mnogoženstvo 
postalno glavni vir preživetja... Nasprotno od prejšnjih navad in zakonov, se lahko zgodi, da 

bodo prevladala naravna moralna nagnenja v prid poligamiji. V takšni situaciji bi teologi in 
cerkveni voditelji hitro »postregli« s tehtnimi razlogi, celo z bibličnimi teksti, s katerimi bi 
upravičili mnogoženstvo.« 


Vse do danes poligamija ostaja edina rešitev nekaterih socialnih tegob modernih družb. V 
nekaterih zahodnih družbah še bolj kot v afriških. Na primer, v ZDA je danes v črnskih 
skupnostih resnična kriza v razmerju med spoloma. En na 20 mladih mož lahko umre pred 
21 letom starosti. Najpogostejši razlog za smrt moških med 20 in 35 letom je umor. 65 
Poleg tega so števini mladi črnci brezposelni, v zaporu ali odvisni od drog. 66 Rezultat tega 
je, da se vsaka četrta črnka v Ameriki, stara 40 let, ni nikoli poročila, medtem, ko je pri 
belkah razmerje 1:10. 67 Poleg tega številne mlade črnke postanejo matere samohranilke že 
pred dvajsetim letom in se znajdejo v situaciji, ko potrebujejo moškega skrbnika. Končni 
rezultat tega pa je, da se številne črnke znajdejo v razmerju, ko si delijo moške (man- 
sharing). 68 To pomeni, da so številne nemočne samske ženske v razmerju s poročenim 
moškim. Žena najpogosteje ni seznanjena z dejstvom, da si druga ženska deli moža z njo. 
Nekateri opazovalci teh razmerij v nafriško-ameriški skupnosti močno priporočajo 
sporazumno poligamijo kot trenutni odgovor na primanjkljaj črnskih moških, dokler ZDA 
ne sprejme popolnejših reform na tem področju. 69 S sporazumno poligamijo imajo v 
mislih poligamijo, ki jo družba priznava in s katero se strinjajo vse vpletene strani, kar je 
popolno nasprotje »delitvi moškega« na skrivaj, ki je poguben tako za ženo kot za družbo na 
splošno. Problem »delitve moških« v afriško-ameriških skupnostih je bil tema javne 
razprave na Univerzi Temple v Philadelphiji januarja 1993. 70 Nekateri govorniki so 
predlagali poligamijo kot eno izmed potencialnih zdravil za nastalo krizo. Predlagali so tudi, 
da poligamija ne bi bila z zakonom prepovedana, še posebej v tistih družbah, ki priznavajo 
prostitucijo in izvenzakonske afere. Pripomba neke ženske iz občinstva, da bi se morali 
afro-američani naučiti od afričanov, kako zrelo in odgovorno prakticirati poligamijo, je 
požela navdušen aplavz. 


Philip Killbride, ameriški antropolog, vzgojen v rimsko-katoliški veri, je v svoji 
provokativni knjigi »Večpartnerska poroka za naš čas«, predlagal poligamijo kot rešitev 
določenih pomanjkljivosti v ameriški družbi. Zagovarja idejo, da množična poroka lahko 
služi kot alternativa za ločitev v številnih primerih, predvsem ko ima ločitev uničujoč vpliv 
na otroke. Ugotavlja, da so vzrok številnih ločitev v ameriški družbi ravno izvenzakonska 
razmerja. Po njegovem mnenju je veliko bolje, predvsem z vidika otrok, če se izvenzakonska 
veza konča s poligamno poroko kot pa z ločitvijo: »Veliko bolje bi bilo poskrbljeno za 
otroke, če bi rešitev našli v povečevanju družine, ne pa v razdeljevanju in razveljavitvi le- 
te.« Poleg tega predlaga, da bi tudi druge skupine ljudi imele koristi, na primer starejše 
ženske, ki se soočajo s kroničnim pomanjkanjem moških njihovih let ter pa afro-američani, 
ki jih pesti problem delitve moških. 


Leta 1987 so na Kalifornijski univerzi Berkeley med študenti izvedli anketo, če se strinjajo, 
da bi kot odgovor na opazno zmanjšanje moških kanditatov, godnih za poroko v Kaliforniji, 
z zakonom dovolili, da se moški lahko poroči z več kot eno žensko. Skoraj vsi študentje so 
odobravali idejo. Neka študentka je celo izjavila, da bi takšna poroka pripomogla k 
izpolnitvi njenih čustvenih in fizičnih potreb, ker bi ji dajala večjo svobodo kot monogamna 
zveza. 72 Prav ta argument uporablja preostanek ekstremističnih Mormonk, ki v ZDA še 
vedno prakticirajo poligamijo. Verjamejo, da je poligamija idealni način, da ima ženska 
lahko oboje, kariero in otroke, saj si žene med seboj pomagajo pri negovanju otrok. 


Naj dodamo, da je poligamija v islamu obojestranski sporazum. Nihče ne more prisliti 
ženske, da se poroči z že poročenim moškim. Poleg tega ima žena pravico izjaviti, da se njen 
mož ne sme poročiti z drugo ženo. 74 (mož se seveda lahko strinja ali ne, saj mu vera pod 
določenimi pogoji dovoljuje poligamijo — op.prev.). Biblija pa se po drugi strani v določenih 

situacijah zateka k vsiljeni poligamiji. Vdova brez otrok se mora poročiti z moževim bratom, 
tudi če je ta že poročen (glej poglavje »Beda vdov«), ne glede na njeno privolitev (Geneza 
38:8-10). Naj poudarimo, da v številnih muslimanskih družbah le redko prakticirajo 
poligamijo, saj vrzel med številom žensk in moških ni tako velika. Mirno lahko rečemo, da 
je odstotek poligamnih porok v muslimanskem svetu veliko manjši kot odstotek 
zunajzakonskih zvez na zahodu. Z drugimi besedami, v današnjem času so možje v 
muslimanskem svetu veliko bolj striktno monogamni kot možje zahodnega sveta. 


Billy Graham, ugledni krščanski evangelist, je priznal dejstvo: »Krščanstvo se ne more 
sprijazniti z vprašanjem poligamije. Če tega ne more sprejeti, je to v lastno škodo. Islam 
dovoljuje poligamijo kot rešitev družbenih težav in dopušča fleksibilnost človeške narave, 
toda le znotraj točno določenih zakonskih okvirjev. Krščanske države se hvalijo z 
monogamijo, a v resnici prakticirajo poligamijo. Vsi se zavedamo kako veliko vlogo imajo 
priležnice v zahodni družbi. S tega vidika je islam poštena vera, dovoljuje muslimanom, da 
se poročijo z drugo ženo, če morajo, ter odločno prepoveduje skrivno ljubimkanje predvsem 
z namenom ohraniti moralno poštenost družbe.« 


Zanimivo je, da so številne nemuslimanske kot tudi nekatere muslimanske države 
prepovedale poligamijo. Da se nekdo poroči s še eno žensko, tudi če se prva s tem strinja, je 
kršitev zakona. Po drugi strani pa je varanje žene brez njene vednosti in privolitve 
popolnoma legitimno v očeh zakona! Kaj je torej zakonsko logično ob tako nasprotujočih si 
dejstvih? Ali je zakon ustvarjen, da nagradi prevare in kaznuje poštenost? To je en izmed 
nedoumljivih paradoksov našega »civiliziranega« sveta. 


POKRIVANJE (NAGLAVNA RUTA) 


Naj končno povemo nekaj še o tančici oziroma o naglavni ruti, kar na zahodu smatrajo kot 
največji simbol zatiranja in suženjstva žensk. Je res, da ni nič podobnega temu v židovsko- 
krščanski tradiciji? Naj na tem mestu navedemo le nekaj podatkov. Kot piše rabi 
dr.Menachem M. Brayer (profesor biblične literature na Univerzi Yeshiva), so židovske 
ženske navadno hodile v javnost z naglavno ruto, ki je včasih zakrivala cel obraz, le eno oko 
je bilo odkrito. 76 V svoji knjigi navaja izreke nekaterih znanih rabijev: »Hčeram Izraela ne 
pristoji, da bi hodile ven z odkritimi glavami« in »naj bo preklet moški, ki dovoli, da drugi 
vidijo lase njegove žene... ženska, ki iz samovšečnosti razkazuje lase, prinaša obubožanje.« 
Rabijsko pravo prepoveduje branje blagoslovov ali molitev v prisotnosti odkrite poročene 
ženske, saj se nepokritost las smatra za žensko »goloto«. 77 Dr. Brayer tudi omenja, da » se 
je med Tanaitskim obdobjem ženska odkritost glave smatrala kot žalitev oziroma sramoto 
za njeno ponižnost. Lahko so jo celo denarno kaznovali za ta prekršek. Doktor pojasnjuje, 
da ruta ni bila vedno simbol skromnosti. Včasih je ponazarjala ugled in razkošje. 
Poosebljala je čast in vzvišenost plemenitih žensk. Ponazarjala je tudi nedostopnost žensk, 
ki so posvečena last svojih mož. 


Naglavna ruta je simbolizirala samospoštovanje žensk in družbeni status. Ženske iz nižjih 
socialnih razredov so pogosto nosile ruto, da bi dajale vtis višjega položaja. Dokaz, da je bila 
ruta simbol plemenitosti, je dejstvo, da si prostitutke v stari židovski družbi niso smele 
pokrivati las. Vendar so vseeno nosile rute, da bi izgledale spodobno. 79 Židinje v Evropi so 
nadaljevale s pokrivanjem glave vse do 19.stoletja, ko so se njihova življenja pomešala z 
drugimi posvetnimi kulturami. Zunanji pritisk evropskega življenja v 19.stoletju je večino 
prisilil, da so hišo zapustile z odkritimi glavami. Nekatere izmed njih so si začele pokrivati 
lase z lasuljami kot alternativo pokrivanja las. Tudi najbolj pobožne židinje se danes ne 
pokrivajo več, razen v sinagogi. 80 Nekatere izmed njih pa še vedno uporabljajo lasulje 
(kot na primer pripadnice hasidijske sekte). 

Kaj pa krščanska tradicija? Vsem je znano, da si katoliške nune že stotine let pokrivajo 
glave, a to še ni vse. Sveti Peter je v Novi zavezi podal kar nekaj zanimivih izjav o naglavni 
ruti: »Hočem, da spoznate, da je glava vsakega moškega Kristusova glava, glava ženske je 
moški in glava Kristusa je Bog. Vsak moški, ki moli ali prerokuje s pokrito glavo, onečaščuje 
svojo glavo. Vsaka ženska, ki moli z nepokrito glavo, onečaščuje svojo glavo — kot bi bila 
obrita. Če ženska ne pokrije svoje glave, bi si morala obriti lase; in če je sramota za žensko, 
da nima las, si mora glavo pokriti. Moški naj ne pokriva svoje glave, saj on je podoba Boga; 
ženska pa je podoba moškega. Moški namreč ni prišel iz ženske, temveč ženska iz moškega; 
niti ni bil moški ustvarjen za žensko, temveč ženska za moškega. Zaradi tega razloga bi 
morala ženska imeti na glavi simbol avtoritete moškega.« (I. Korinčani 11:3-10) Logika 
svetega Pavla nam torej pravi, da je naglavna ruta znak moške avtoritete in moški je podoba 
ter slava Boga, ženska pa je bila ustvarjena iz in za moškega. Sveti Tertulijan v svoji razpravi 
»O zakrivanju devic« piše: »mlade ženske, nosite tančice na ulicah, nosite jih v cerkvah, 
nosite jih, ko ste med tujci, in nosite jih tudi med brati...« Celo danes nekateri še obstoječi 
krščanski zakoni (Kanonovi zakoni) zahtevajo pokrivanje žensk v cerkvah. 82 Razlog za 
zakrivanje glave je po razlagi nekaterih cerkvenih voditeljev simbol ženske pokorščine 
moškim in Bogu, ki je enaka logiki svetega Pavla v Novi zavezi. 


Iz vseh naštetih dokazov je torej razvidno, da si ni islam izmislil naglavne rute. Res pa je, 
da je islam idejo podprl. Ku'ran spodbuja vernike, ženske in moške, naj povesijo pogled in 
čuvajo svojo spodobnost ter poziva ženske, naj s svojo naglavno ruto pokrijejo še vrat in 
prsi: »Reci vernikom, naj hodijo s spuščenim pogledom in naj pazijo na svoje sramne dele. 
In reci vernicam, naj hodijo s spuščenim pogledom in naj pazijo na svoje sramne dele. Naj 
ne dovolijo, da bi se videlo kaj od njihovega okrasja — razen tega, kar je tako ali tako zunaj. 
Tančice naj imajo čez prsi...« (Ku'ran 24:30,31) Ku'ran je tu jasen, da je ruta oziroma 
tančica nujna za spodobnost, toda zakaj je spodobnost sploh pomembna? Ku'ran razlaga: 
»O Poslanec! Reci svojim ženam, hčeram in ženam vernikov, naj se dostojno oblačijo. Tako 
bodo lahko prepoznane, nihče pa jih ne bo nadlegoval« (Ku'ran 33:59). 


To je bistvo vsega, spodobnost je osnova za zaščito žensk pred nadlegovanjem ali 
preprosto — spodobnost je zaščita. Islamska tančica, za razliko od krščanske rute, ni znak 
moške prevlade nad ženskami, niti ni znak ženske pokorščine moškemu. Islamska ruta, za 
razliko od rute v židovski tradiciji, ni znak prestiža in vzvišenosti nekaterih plemiških 
poročenih žensk. Islamska ruta je preprosto znak spodobnosti z namenom zaščititi ženske, 
vse ženske. Islamska filozofija je, da je bolje poskrbeti za varnost prej, preden je prepozno. 
V bistvu Ku'ran tako močno poudarja zaščito ženskih teles in časti, da je moški, ki žensko po 
krivem obsodi nečistovanja, močno kaznovan: »Tisti, ki okrivijo poštene žene, pa tega ne 
dokažejo s štirimi pričami, naj prejmejo osemdeset udarcev z bičem! Nikdar več jim ne 
dovolite pričati, kajti to so hudodelci« (Ku'ran 24:4). Primerjajte ta strogi ku'ranski pristop 
z izredno milo kaznijo za posilstvo, ki ga najdemo v Bibliji: »Če moški sreča devico, ki še ni 
zaobljubljena za poroko in jo posili ter ju nato odkrijejo, mora plačati njenemu očetu 
petdeset srebrnih šekelov. Mora se poročiti z njo, ker jo je oskrunil. Ne more se ločiti od nje 
dokler je živ« (Deut. 22:28-30). 


Tu si moramo postaviti preprosto vprašanje: Kdo je tu v resnici kaznovan? Moški, ki plača 
globo za posilstvo ali dekle, ki je prisiljena v poroko s posiljevalcem in živeti z njim do 
njegove smrti? Še eno vprašanje se porodi na tem mestu: kateri pogled je bolj zaščitniški do 
žensk, ku'ranski strogi pristop ali biblijski mili pristop? Nekateri ljudje, še posebej na 
zahodu, bi se posmehovali argumentiranju spodobnosti kot zaščite. Njihova utemeljitev je, 
da je najboljša zaščita izobraženost, civilizirano obnašanje in samokontrola. Lahko rečemo: 
super, toda ne dovolj. Če je »civiliziranost« zadostna zaščita, zakaj torej ženske v Severni 
Ameriki ne upajo hoditi same po temnih ulicah — ali celo po praznem parkirišču? Če je 

izobrazba rešitev, zakaj ima potem ugledna univerza kot je Gueens urejeno »spremstvo do 
doma«, predvsem za študentke? Če je samokontrola odgovor, zakaj torej vsak dan v medijih 
poročajo o spolnem nadlegovanju na delovnih mestih? Vzorec tistih, ki so obtoženi spolnega 
nadlegovanja, vključuje častnike pomorstva, direktorje, univerzitetne profesorje, senatorje, 
sodnike vrhovnih sodišč in celo predsednika ZDA! Nisem mogel verjeti svojim očem, ko 
sem v nekem letaku, ki ga je izdala Dekanska pisarna za ženske na univerzi Gueens prebral 
naslednje: 


V Kanadi je na vsakih 6 minut spolno zlorabljena ena ženska, ena izmed treh žensk bo vsaj 
enkrat v življenju spolno nadlegovana, ena izmed štirih žensk pa je v svojem življenju 
izpostavljena posilstvu ali poskusu posilstva, ena izmed osmih žensk spolno nadlegovana v 
času študija,... Raziskava je pokazala, da je kar 60% kanadskih študentov izjavila, da bi 
povzročili spolni napad, če bi bili prepričani, da jih ne bodo ujeli.. 


Nekaj je že v osnovi narobe z družbo, v kateri živimo. V stilu življenja in kulturi je nujno 
potrebna temeljita sprememba. Nujno potrebujemo kulturo spodobnosti, spodobnosti 
oblačenja, govora ter vedenja obeh spolov. V nasprotnem primeru bo srhljiva statistika 
postala še slabša in na žalost bodo ceno za to plačevale le ženske. V bistvu trpimo vsi, 
vendar kot je rekel K.Gibran, »...za tistega, ki prejema udarce, ni enako, kot za tistega, ki jih 
šteje.« 84 Torej družba, kakršna je na primer francoska, ki izključuje iz šole mlade ženske 
zaradi njihovih skromnih oblačil, konec koncev škoduje sama sebi. Ena največjih ironij 
našega časa pa je, da prav naglavna ruta predstavlja znak 'svetosti', ki jo nosijo cerkvene 
nune z namenom pokazati avtoriteto moških, medtem ko pri muslimankah, ki jo nosijo 
zaradi zaščite, predstavlja znak zatiranja. 


ZAKLJUČEK (povzetek) 


Večini nemuslimanov se je ob prebiranju prejšnje verzije te študije porodilo vprašanje: ali 
so muslimanske ženske v današnji družbi res deležne takšnega ravnanja kot je opisano tu? 
Odgovor se na žalost glasi: Ne. Ker je to vprašanje neizogibno v vsaki razpravi o statusu 
žensk v islamu, moramo podati odgovor, da bi lahko bralcu prikazali celostno podobo o tej 
zadevi. 


Danes obstaja široka paleta različnih pogledov na ženske v muslimanskem svetu. Ti 
pogledi se razlikujejo od družbe do družbe in celo znotraj vsake družbe. Pa vendar zaznamo 
skupne trende. Skoraj vse muslimanske družbe so se, ene bolj, druge manj, oddaljile od 
ideala islama glede statusa žensk. Ta odstopanja so se v večini razhajala v dve različni 
smeri. Prva je bolj konzervativna, omejujoča in tradicionalno naravnana, druga pa bolj 
svobodna in zahodno naravnana. 


Družbe, ki so krenile po prvi poti oddaljevanja, ravnajo z ženskami po navadah in 
tradicijah svojih prednikov. Te navade ponavadi ženske prikrajšajo različnih pravic, ki jim 
jih islam zagotavlja. Poleg tega se z ženskami ravna po določenih standardih, ki se močno 
razlikujejo od moških standardov. Ta diskriminacija se kaže skozi celo življenje ženske; ob 
rojstvu jo sprejmejo z manjšim veseljem kot dečka; po vsej verjetnosti ne bo obiskovala 
šole; lahko da ne bo deležna deleža družinske dediščine; izpostavljena je stalnemu nadzoru, 
da se ne bi obnašala nespodobno, medtem, ko vsi tolerirajo bratova nespodobna dejanja; 
lahko bo celo umorjena, ker je storila kaj, s čimer se drugi člani družine celo ponašajo; nima 
besede glede družinskih zadev in interesov skupnosti; mogoče nima popolnega nadzora nad 
svojo lastnino in svojimi poročnimi darili; in končno kot mati, si tudi ona bolj želi moških 
potomcev, da bi bila s tem deležna višjega statusa v skupnosti. 

Na drugi strani pa je nekatere muslimanske družbe (ali določene razrede znotraj 
nekaterih družb) posrkala zahodna kultura in njihov način življenja. Te družbe pogosto 
nepremišljeno sledijo vsemu, kar pride z zahoda in ponavadi se to konča tako, da osvojijo 
najslabše 'sadeže' zahodne civilizacije. V teh družbah je največja prioriteta tipične moderne 
ženske, da povečuje svojo fizično lepoto. Ženska skrbi bolj za svoje telo kot za razum in bolj 
za svoje šarme kot intelekt. Njena sposobnost očarati, privlačiti in navdušiti, je bolj cenjena 
v družbi, kot njeni intelektualni dosežki in družbeno udejstvovanje. Ne moremo pričakovati, 
da bomo v njeni torbici našli Ku'ran, ker je tam vse prepolno kozmetičnih pripomočkov, ki 
jo spremljajo vsepovsod. V družbi, preobremenjeni z njeno privlačnostjo, ni prostora za 
duševnost. Zatorej bo vse svoje življenje zapravila v iskanju svoje ženskosti, namesto v 
iskanju svoje človeške narave. 


Zakaj so se muslimanske družbe oddaljile od idealov islama? Za to ni preprostega 
odgovora. Temeljita obravnava razlogov, zakaj se muslimani niso držali napotkov Ku'rana 
glede žensk, bi presegala obseg te študije. Vendar pa je treba pojasniti, da se muslimanske 
družbe oddaljujejo od pravil islama v številnih vidikih življenja. Med tem, kar naj bi 
muslimani verjeli, in tem, kar dejansko prakticirajo, je velik prepad. Ta vrzel ni nekaj 
novega, temveč obstaja že stoletja in se dan za dnem povečuje. Ta večno naraščajoči prepad 
ima katastrofalne posledice za muslimane, ki se kažejo na skoraj vseh nivojih življenja: 
politična tiranija in razdrobljenost, ekonomsko nazadovanje, socialna nepravičnost, 
znanstveni bankrot, intelektualni zastoj, itd. Neislamski status žensk v muslimanskem svetu 
je le znak resne težave. Muslimanski svet potrebuje prebujenje, prenovo, ki bi pripeljala 
bližje k idealom islama in ne še dlje od njih. Če povzamem, mišljenje o ubogem statusu 
muslimanskih žensk v današnjem svetu prevladuje predvsem zaradi popolnoma napačnega 
razumevanja islama. Težave muslimanov torej niso nastale zaradi prevelike navezanosti na 
islam, temveč so zbir dolge in močne odtujenosti od islama. 


Naj ponovno poudarim tudi to, da namen te primerjalne študije na nikakršen način ni 
očrniti židovstva in krščanstva. Položaj žensk v židovsko-krščanski tradiciji se nam mogoče 
zdi zastrašujoč le po naših modernih standardih. Moramo ga ocenjevati v ustreznem 
zgodovinskem kontekstu. Z drugimi besedami, vsaka objektivna ocena položaja žensk v 
židovsko-krščanski tradiciji mora zajemati tudi zgodovinske okoliščine, v katerih se je ta 
tradicija razvila. Ni dvoma, da se je mnenje rabijev in cerkvenih duhovnikov o ženskah 
oblikovalo glede na takrat prevladujoči (splošno razširjeni) odnos do žensk v družbi. Biblijo 
je napisalo več avtorjev v različnih obdobjih. Ti avtorji niso mogli biti neobčutljivi na 
vrednote in način življenja ljudi, ki so jih obkrožali. Na primer, zakoni glede prešuštva v 
Stari zavezi so tako močno nastrojeni proti ženskemu spolu, da jih z našo sedanjo 
miselnostjo le težko razumemo in razložimo. Vendar, če upoštevamo dejstvo, da so bila 
zgodnja židovska plemena obsedena s svojo genetsko posebnostjo in so izrecno poudarjala 
svojo drugačnost in razlikovanje od drugih plemen ter da je te težnje ogrožalo le spolno 
neprimerno vedenje ogroženih žensk, potem lahko razumemo (ne pa nujno tudi 
sprejmemo) razloge za ta predsodek do ženske. Tudi ognjevite nastope in pridige cerkvenih 
očetov proti ženskam moramo razumeti in gledati skupaj s takratno ženskam sovražno 
grško-rimljansko kulturo. Ne bi bilo pravično ocenjevati židovsko-krščanske tradicije brez 
ustreznega zgodovinskega ozadja. 


Pravilno razumevanje židovsko-krščanskega zgodovinskega ozadja je ključno, da lahko 
razumemo prispevek islama k svetovni zgodovini in človeški civilizaciji. Židovsko-krščanska 
tradicija se je oblikovala pod vplivom okoliščin in kultur, v katerih se je razvijala in 
obstajala. Do sedmega stoletja našega štetja so ti vplivi tako močno popačili Božje sporočilo, 
ki sta ga prejela Mojzes in kasneje Jezus, da ga ni bilo več moč prepoznati. Slab status žensk 
v židovsko-krščanskem svetu je le ena izmed številnih popačenih zadev. Zatorej se je 
pojavila velika potreba po novem Božjem sporočilu, ki bi človeštvo popeljalo nazaj na pravo 

pot. Ku'ran opisuje nalogo novega Poslanca, Božji mir in blagoslov z njim, kot osvoboditev 
židov in kristjanov izpod težkih bremen, ki so jih nosili v tistem času: »Tisti, ki sledijo 
Poslancu, nepismenemu Preroku, ki je omenjen že v njihovih zapisih — v Zakonih in v 
Evangeliju — on zapoveduje, kaj je pravično in prepoveduje, kar je grešno; dovoljuje dobro z 
zakonom in preprečuje slabo; osvobojuje jih težkih bremen in jarmov, ki so nad njimi« 
(Ku'ran 7:157). 


Zato islama ne moremo smatrati kot »rivalsko« religijo židovstvu ali krščanstvu. Moramo 
jo dojemati kot dovršitev, izpopolnitev in dodelava Božjega sporočila, ki je bilo človeštvu 
razkrito pred islamom. Na koncu te študije bi rad svetoval globalni muslimanski skupnosti. 
Številne muslimanske ženske so prikrajšane za osnovne pravice islama. Napake preteklosti 
moramo popraviti. To ni usluga ženskam, to je nujna dolžnost vseh muslimanov. 
Muslimanske skupnosti po celem svetu morajo izdati dokument »Pravice muslimanskih 
žensk«, ki bi bil osnovan na napotkih Ku'rana in na naukih poslanca Mohameda, Božji mir 
in blagoslov z njim. Ta dokument mora muslimanskim ženskam zagotoviti vse pravice, ki 
jim jih je dodelil Stvarnik. Nato morajo biti uporabljena vsa sredstva za izvršitev teh pravic. 
Takšen dokument bi moral nastati že davno, vendar bolje pozno kot nikoli. Če muslimani 
po svetu ne bodo zagotovili islamskih pravic svojim materam, ženam, sestram in hčeram, 
kdo drug jih bo? Poleg tega se moramo soočiti s svojo preteklostjo in zavreči tradicijo in 
navade svojih prednikov, če le-ta nasprotujejo načelom islama. Mar Ku'ran ne opominja 
poganske Arabce, ki so slepo sledili tradiciji svojih prednikov? Na drugi strani pa moramo 
razviti kritičen odnos do tistega, kar sprejemamo z zahoda ali od drugih kultur. 
Komunikacija in učenje od drugih kultur je neprecenljiva izkušnja. Ku'ran jedrnato 
obravnava to komunikacijo kot enega izmed razlogov stvarjenja: »O človeštvo, ustvarili smo 
vas iz enega para, iz moškega in ženske, in vas razmnožili v narode in plemena, da bi se 
lahko spoznavali med seboj« (Ku'ran 49:13). Vendar pa je slepo oponašanje drugih znak 
popolnega pomanjkanja samozavesti. 


Zadnje besede pa namenjam nemuslimanskemu bralcu, židu, krščanu ali kaj drugega. 
Zastrašujoče je dejstvo, da je religija, ki je spremenila status žensk, tako izločena in 
očrnjena kot represivna do žensk. Takšno videnje islama je eno izmed najbolj razširjenih 
mitov v današnjem svetu. Ta mit pa še bolj vzpodbuja nenehna poplava spektakularnih 
knjig, člankov, medijskih podob in hollywoodskih filmov. Neizogiben rezultat teh 
neprestanih in zavajajočih podob je popolnoma napačno razumevanje in strah pred vsem, 
kar je povezano z islamom. To negativno prikazovanje islama v svetovnih medijih se mora 
končati, če želimo živeti v svetu brez vsakršnega sledu diskriminacije, predsodkov in 
nesoglasij. Nemuslimani bi se morali zavedati, da obstaja velika vrzel med muslimanskimi 
prepričanji in prakso, ter da dejanja tako imenovanih muslimanov ne predstavljajo vedno 
islama. Označiti status žensk v muslimanskem svetu kot »islamski« je prav tako zmotno kot 
označiti položaj žensk na zahodu kot »židovsko-krščanski«. S tem razumevanjem bi morali 
muslimani in nemuslimani začeti proces komunikacije za odstranitev vseh zmot, dvomov in 
strahov. Mirna prihodnost človeške družbe zahteva takšen dialog. 


Islam bi morali sprejeti kot vero, ki je neizmerno izboljšala status žensk in jim zagotovila 
številne pravice, ki jih je moderni svet priznal šele v dvajsetem stoletju. Islam današnji 
ženski poleg priznavanja, uravnoteženosti in izpolnjevanja njenih duševnih, intelektualnih, 
fizičnih in čustvenih potreb, lahko še veliko ponudi: dostojanstvo, spoštovanje in zaščito v 
vseh vidikih in vseh življenjskih fazah, od rojstva do smrti. Zato ne čudi dejstvo, da je večina 
novih muslimanov, na primer v državi kot je Velika Britanija, ženskega spola. V ZDA je 
razmerje med ženskami, ki sprejmejo islam, in moškimi, ki to storijo, 4:1. 85 Islam lahko 
ogromno ponudi svetu, ki je močno potreben moralnih napotkov in vodenja. Veleposlanik 
Herman EFilts je v svoji izjavi v Predstavniškem svetu ameriškega kongresa junija 1985 
dejal: »Muslimanska skupnost šteje okoli eno miljardo ljudi. To je osupljiva številka. Kar pa 


29 


je zame enako osupljivo je, da je islam najhitreje rastoča monoteistična vera. To moramo 
začeti upoštevati. Nekaj je pravilno v zvezi z islamom. Privlači veliko večino ljudi.« 


Da, nekaj je prav v zvezi z islamom in čas je, da to odkrijemo. Upam, da je ta moja raziskava 
korak v tej smeri. 


26 


